[REVIEW] Solar Impact Sekadar Filem Bajet Murahan?

Semalam, kami di Murai.my bersama pembaca-pembaca bertuah berkesempatan menonton tayangan awal filem ‘thriller’ Solar Impact yang akan menemui penonton di seluruh pawagam GSC bermula 30 Julai ini.

Sebagai info, ini merupakan filem ‘giveaway’ pertama Murai.my selepas perintah kawalan pergerakan (PKP) yang berlangsung hampir 4 bulan lamanya. Terima kasih kepada GSC Movies atas kerjasama ini. Mengenai Solar Impact, jujur kami katakan agak teruja untuk menontonnya apatah lagi melihatkan pada trailer dan poster filem ini yang cukup meyakinkan.

Namun perasaan itu sedikit demi sedikit meleset kerana jangkaan untuk Solar Impact tidak menepati ramalan kami. Boleh dikatakan filem ini agak terlalu ‘straight forward’ dan sehingga ada pembaca Murai.my memberi ulasan Solar Impact kelihatan seperti sebuah filem bajet murahan.

Kami di Murai.my pula beranggapan ianya seperti projek pelajar-pelajar tahun akhir jurusan perfileman yang tergesa-gesa untuk menyiapkannya. Perlu diakui filem seperti yang memaparkan zombie dan fenomena-fenomena alam merupakan salah satu genre kegemaran kami.

Melihatkan pada Solar Impact, perasaan kami seumpama sebuah gunung berapi yang sudah meletus. Gambaran filem seolah-olah menunjukkan punca kejadian ini daripada meteor yang jatuh ke bumi namun sebaliknya hanya memfokuskan pada watak 5 sahabat melarikan diri daripada zombi dan begitulah permulaan sehingga pengakhirannya. Sayang seribu kali sayang apatah lagi ianya produksi dari sebuah negara yang menghasilkan pelbagai filem box-office!

Biarpun begitu, pujian harus diberikan buat produksi kerana menampilkan elemen suspen pada permulaan filem. Malah solekan pada zombi dan efek suara juga berjaya membuatkan kami sedikit sebanyak terkejut dan gerun melihatkannya. Secara keseluruhan, filem ini tidaklah seteruk beberapa filem yang kami pernah tonton sebelum ini. Cukup untuk kami gambarkan ianya sekadar sebuah filem ringan untuk mengisi masa lapang dan menontonnya selepas beberapa bulan ‘terkurung di rumah’.

Mengisahkan mengenai sebuah genetik mutasi telah wujud akibat radiasi solar yang merebak di seluruh dunia. Memandangkan wabak ini merebak dengan cepat, sekumpulan sahabat berjuang habis-habisan untuk kekal hidup dan melarikan diri daripada kumpulan mutasi tersebut.


Selepas Peluk Islam, Gary Iskak Ada Alasan Tersendiri Tak Mahu Buang Tatu

Pelakon Gary Iskak mungkin tidak dikenali di Malaysia, namun dia menjadi sebutan di Indonesia kerana memutuskan untuk peluk Islam. Namun begitu, Gary memastikan dia tidak akan menghapus tatu di tubuhnya. Bukan tanpa alasan, dia merasakan dosa dapat dihapus setelah seseorang manusia itu bertobat.

A post shared by Gary Iskak (@iskak_gary)

“Secara peribadi saya masih belajar,” kata Gary seperti yang dilaporkan oleh Suara.

“Maaf jika ada sesuatu yang salah, jika saya berdoa untuk bertaubat dua rakaat dengan Allah, insya Allah, semua dosa diampuni. Itu jika diterima.”

Sebagai tambahan kepada sebab-sebab ini, Gary menganggap mencederakan dirinya sendiri serta membuang tatu tidak boleh dilakukan oleh seorang Muslim. Walaubagaimanapun, Gary telah meminta maaf sekiranya pendapatnya tidak dipersetujui oleh beberapa pihak.

“Jika kita menghapuskannya, itu menyakitkan, menyakiti diri kita sendiri. Itu tidak diizinkan dan ada dalam Al-Quran,” sambung Gary.

“Jadi sama saja berdosa lagi, dosa-dosa kamu tidak hilang. Itu pada pendapat saya, jika saya salah, saya minta maaf.”

Tetapi Gary mengaku menyesal telah membuat tatu di tubuhnya. Walaupun banyak tatu menghiasi tubuhnya, dia tidak dapat mengingat berapa jumlahnya. Gary juga berjanji bahawa dia tidak akan lagi membuat tatu. Dia mengaku benar-benar bertoubat kerana dia biasa membuat tatu yang dipengaruhi oleh nafsu.

Sekarang, Gary juga mendalami agama Islam. Suami Richa Novisha sedar bahawa kehidupan di dunia ini tidak kekal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mat Over Akui Terkilan Najib Razak Didapati Bersalah

Semalam, isu mengenai bekas Perdana Menteri, Datuk Seri Najib Razak yang didapati bersalah atas kesalahan menyeleweng RM42 juta dana SRC International Sdn Bhd menjadi paparan utama kebanyakan akhbar, media tempatan serta antarabangsa.

Dalam kerancakan berita tersebut, tumpuan turut diberikan kepada pelawak Sulaiman Yassin atau lebih dikenali sebagai Mat Over. Menerusi perkongsian Harian Metro, Mat Over turut sama hadir di luar Kompleks Mahkamah Kuala Lumpur bersama pengikut-pengikut yang lain bagi menyatakan sokongan mereka kepada Najib.

Difahamkan, Mat Over sanggup hadir ke mahkamah kerana mengenangkan jasa bekas Perdana Menteri itu kepada rakyat. Malah dia juga setia menunggu di perkarangan tersebut selepas solat subuh kerana bimbang tidak dapat masuk akibat kesesakan. Namun begitu, dia berasa kecewa apabila Najib telah didapati bersalah atas tujuh pertuduhan.

“Sebab itu saya datang juga hari ini bagi menyatakan sokongan kepadanya, cuma apabila mengetahui Najib dijatuhkan hukuman bersalah, saya agak tidak suka,” katanya

Terdahulu, sekitar tahun 2017 Mat Over pernah menggemparkan industri apabila menampar produser filem David Teo di hadapan Najib ketika berlangsungnya Majlis Dialog Transformasi Nasional 2050 (TN2015). Insiden itu berlaku kerana Mat Over tidak berpuas hati dengan sikap David ketika itu yang kononnya bercakap kurang sopan di hadapan Najib selaku Perdana Menteri ketika itu.


“Otak Kat Mana?”- Shila Amzah Merayu Kepada Rakyat Malaysia

Nampaknya ramai netizen yang bengang dengan sikap segelintir rakyat Malaysia yang berhimpun di tempat awam semalam. Malah di kalangan selebriti juga menyuarakan kebimbangan terhadap hal ini.

Di laman twitter, penyanyi dan komposer, Shila Amzah merayu kepada rakyat Malaysia untuk sama-sama membantu membendung penularan COVID-19. Shila menggesa orang ramai untuk  melakukan penjarakan sosial demi keselamatan dan kesihatan mereka.

“Covid ambil cuti ke harini? ramai orang keluar tak jaga social distancing.. Macam tak wujud je covid ni.. Balik nanti jumpa family, anak isteri..Lepas tu merebak lg semua orang lain terjangkit. Untuk masa sekarang kesihatan kita Dan keluarga adalah keutamaan, benda lain tak payah la”- tulisnya di twitter

A post shared by Shila Amzah (@shahilaamzah)

Semasa menyatakan kebimbangan itu, Shila juga menasihati rakyat Malaysia supaya buang sikap pentingkan diri sendiri demi menjaga kesihatan sekeluarga.

“Buang la sikap pentingkan diri sendiri, Sikap yang akan memudaratkan famili”- sambungnya di Instagram

Semalam media sosial heboh dengan tularnya beberapa gambar ratusan penyokong bekas Perdana Menteri, Datuk Seri Najib Razak di luar mahkamah. Difahamkan mereka berhimpun tanpa menjaga jarak sosial dan tidak mematuhi prosedur operasi standard (SOP) bagi mengekang Covid-19.


Jom Intip Harga ‘Face Mask’ Yang Dipakai Oleh Neelofa, YDP Agong & Najib Ini

Musim COVID-19 ni, face mask atau pelitup muka antara barang yang perlu sangat. Lagi-lagi bermula 1 Ogos ini, kerajaan mewajibkan penggunaan pelitup muka dalam pengangkutan awam dan di tempat awam yang sesak.

Sesetengah orang begitu cerewet dalam memilih pelitup muka yang sesuai. Dari harga murah hinggalah mencecah ratusan ringgit, pelbagai jenis pelitup muka boleh dibeli di platform membeli-belah secara dalam talian.

Sejak akhir-akhir ini, Murai MY mula perasan bahawa pelitup muka yang satu ini telah mencuri perhatian netizen di Malaysia. Manakan tidak, ia telah di pakai oleh individu-individu yang berpengaruh seperti Yang di-Pertuan Agong Al-Sultan Abdullah Ri’ayatuddin Al-Mustafa Billah Shah,  bekas Perdana Menteri, Datuk Seri Najib Razak serta ketinggalan selebriti dan usahawan popular, Neelofa.

Mungkin ramai yang nak tahu, jenama apakah pelitup muka yang mereka pakai dan adakah harganya mahal?

Jangan tak percaya, pelitup muka ini hanya berharga sekitar RM50 saja untuk 3 unit. Hasil pencarian Murai MY di internet, pelitup muka ini adalah produk keluaran dari Xeralife yang ternyata berkualiti tinggi dan anda boleh dapatkannya di Shopee.

Pelitup muka Xeralife ini telah dibuktikan oleh Persatuan Sains Bioperubatan (BMSA) di Jepun berkesan terhadap semua bentuk Influenza, termasuk selesema burung dan selesema babi.

Menurut tinjauan Murai MY di laman sesawang rasmi Xeralife, pelitup muka Xeralife merupakan hasil teknologi dari Jepun. Ia membantu mencegah jangkitan kuman, meredakan alahan dan jangkitan pernafasan. Sudah semestinya ia juga mampu melindungi pemakai daripada wabak Covid-19. Selain itu, tiada penggunaan bahan kimia berbahaya digunakan dalam pembuatan pelitup muka ini.

Pelitup muka ini terdiri daripada 4 lapisan yang sangat berkualiti, iaitu bermula dengan fabrik Spunbound, kemudian diikuti dengan penapis Xeralife, fabrik Meltblow dan terakhir Thermal bonded fabrik Polypropylene.

Selain pelitup muka, sebenarnya banyak lagi produk yang dikeluarkan oleh Xeralife termasuk produk kesihatan kulit, tekstil dan banyak lagi. Anda boleh berkunjung ke laman sesawang rasmi mereka di www.xeralife.com untuk dapat lebih info lagi mengenai produk mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shuk Sahar Didakwa Curang? Wanita Dakwa Terpaksa Gugurkan Anak

Belum pun reda dengan isu kes curang melibatkan beberapa selebriti tanah air,terbaru muncul pula dakwaan yang mengatakan pelawak dan penyampai radio Hot FM, Shuk Sahar yang dikatakan pernah curang dengan isterinya.

Menerusi laman Twitter, dakwaan tersebut muncul selepas seorang pengguna laman itu mendedahkan sikap buruk seorang wanita dikenali sebagai Fara Salleh yang dikatakan gemar menggoda suami orang lain.

Lebih mengejutkan, wanita itu bukan sahaja pernah menggoda Shuk, malah mendakwa pernah mengandungkan anak kepada pelawak terkenal itu.

Dalam pendedahan tersebut, rata-rata pengguna yang lain merasa terkilan kerana isteri Shuk, Rossalennah atau lebih dikenali sebagai Sera merupakan seorang isteri yang baik dan pihak ketiga itu cuba merosakkan kebahagiaan rumahtangga mereka.

Menurut pihak yang mendedahkan isu tersebut, tujuan dia berbuat demikian kerana berasa kasihan terhadap Sera.

Menerusi carian Murai.my dalam perkongsian balas pengguna lain, difahamkan Sera sedia maklum mengenai isu curang tersebut dan pernah berinteraksi dengan Fara bagi membincangkan isu mengenai Shuk.

Di akaun Instagram Shuk pula, ruangan komen pada posting terkiniya didapati sudah dinyahaktif.

Namun seperti yang dijangka,netizen terlebih dahulu membanjiri ruangan komen posting yang lain dengan pelbagai kecaman. Ketika ini masih tiada sebarang kemaskini mahupun ulasan dari pihak Shuk.


Takkan Lepak Kedai Mamak Jer! Jom Ajak ‘Member’ Ke 10 Tempat ‘Rare’ Ini

Kebiasaannya anda mesti akan sentiasa pening dengan soalan “nak lepak mana” bukan? Last-last lepak mamak jugak. Melalui perkongsian dari laman twitter Iskandar Ariffin telah shortlist 10 tempat lepak best selain mamak. Scroll sampai habis okay!

Lokasi: 3 , Jalan PSJ 11/11, Bandar Sunway, 47500 Subang Jaya, Selangor


Isteri Imam Muda Syed Mohd Faris Diceraikan, Pernah Dipukul Madu!

Lagi isu kontroversi rumahtangga hangat diperkatakan di dalam industri. Selepas pendedahan netizen mengenai pelawak Shuk Sahar, terbaru Imam Muda Syed Mohd Faris dikhabarkan telah menceraikan isterinya, Nur Hidayu Rosly baru-baru ini.

Pendedahan tersebut telah dibuat sendiri oleh Hidayu menerusi temubual bersama Harian Metro yang mana finalis program Imam Muda musim kedua pada 2014 itu menceraikannya selepas berkahwin kali kedua secara rahsia di Songkhla, Thailand pada 18 Mac lalu. Lebih menyedihkan, Hidayu memaklumkan dia telah diceraikan dengan talak satu di Mahkamah Rendah Syariah Petaling Jaya pada 28 Mei lalu, dua hari selepas menyambut ulang tahun yang ke-13 perkahwinan mereka.

Bukan itu sahaja, madunya itu juga pernah bertindak kasar terhadapnya dengan menendang, memijak kaki serta memulas tangannya ketika habis berpantang selepas melahirkan anak kelima mereka. Tindakan itu dibuat selepas suaminya dikatakan bakal menceraikan salah seorang daripada mereka.

“Kejadian berlaku di tempat kerja saya kira-kira jam 12 tengah malam. Wanita itu berang apabila suami memaklumkan dia mungkin akan menceraikan salah seorang daripada kami.

“Pada mulanya semua berlaku dalam keadaan baik. Namun, apabila suami bercakap mahu menceraikan salah seorang daripada kami, dia mula mengasari saya selain mendakwa suami saya tidak memberinya nafkah dan sudah dua hari tidak pulang ke rumah,” katanya dalam temubual tersebut.

Dedah Hidayu lagi,dia sememangnya mengenali wanita itu ketika sama-sama menyertai misi dakwah di Sarawak pada 2018 yang mana turut disertai suaminya.

“Kami berada di sana selama seminggu. Ketika itulah saya berkenalan dengan wanita itu. Dalam penerbangan balik, saya pelik kerana dia menaiki penerbangan sama dengan suami, tetapi saya tidak. Dari situ, saya mula rasa ada yang tak kena,” katanya.

Menurut Hidayu, dia sedar akan perubahan yang ketara pada suaminya apabila kerap pulang lewat dan adakalanya tidak pulang langsung ke rumah. Bukan itu sahaja, suaminya juga tidak lagi memberi wang nafkah dan hanya diberikan mengikut kehendaknya sebelum memberitahu sudah berkahwin dengan wanita itu pada hujung Januari lalu ketika dia baru melahirkan anak kelima mereka.

Difahamkan, sebelum ini Imam Muda tersebut pernah meluahkan hasratnya untuk berkahwin lagi namun Hidayu memintanya untuk berfikir terlebih dahulu memandangkan mereka mempunyai anak-anak.

Bagaimanapun, pendakwah bebas itu tetap ingin meneruskan keinginannya untuk berkahwin lagi dan mendakwa wanita lain boleh melayannya lebih hebat daripada dirinya.

“Sebelum dengan wanita ini dia pernah berkenalan dengan lima wanita lain dan mengajak mereka berkahwin. Namun, tidak berjaya kerana mereka semua tidak mahu berpoligami”

Untuk rekod, Mohd Faris dan Hidayu dikurniakan lima cahaya mata berusia lingkungan 12 hingga lapan bulan. Sepanjang perkahwinan itu juga,Hidayu pernah mengalami keguguran sebanyak empat kali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Duduk Rumah Je’! Ini Rancangan Menarik Sepanjang Aidiladha Di Astro

Bersempena dengan sambutan Hari Raya Aidiladha 1441H yang dijangka jatuh pada Jumaat ini (31 Julai) Murai.my ingin berkongsi pelbagai program menarik buat seisi keluarga yang disediakan oleh pihak Astro.

Sesuai dengan saranan kerajaan untuk mengalakkan hanya duduk di rumah bagi mengelakkan penularan COVID-19, pelbagai program nurani dan eksklusif bakal ditayangkan menerusi saluran-saluran mereka. Berikut adalah rancangan khas yang bakal ditayangkan di Astro.


8 Selebriti Bollywood Ini Tak Percaya Kepada Tuhan. Ini Alasan Mereka!

Individu yang tidak memiliki agama bukanlah hal yang pelik di dunia ini. Dalam dunia bollywood, ramai yang tidak mempercayai agama sehingga hari ini. Kamal Haasan antara artis bollywood yang menjadi sebutan di India kerana hal ini. Ini mungkin sebab beliau bersikap terbuka mengenai apa yang dia percaya dan tidak.

Bapa kepada Shrutti Haasan ini mendakwa bahawa dia seorang atheis dan tidak mempercayai kewujudan Tuhan. Sebenarnya, di sebalik kejayaannya sebagai pelakon, Kamal mengatakan bahawa dia juga tidak mempercayai hal yang berkaitan dengan syirik.

Bukan hanya Kamal, sebilangan selebriti Bollywood ini secara terbuka menyatakan bahawa mereka adalah ateis atau tidak mempercayai agama. Malah ada yang menentang dan mempunyai hujah mereka sendiri. Ikuti rangkuman dari Murai MY seperti yang dilaporkan oleh Postoast.

A post shared by Rajeev Khandelwal (@simplyrajeev)

Rajeev Khandelwal terkenal dengan filemnya seperti Table No.21 (2013) dan Aamir (2008). Dilahirkan dalam keluarga yang alim, Rajeev mendakwa dia tidak memilki agama. Dia mengatakan bahawa mempercayai Tuhan pada tahap tertentu adalah baik, tetapi jika menyelesaikan masalah dan melibatkan Tuhan adalah kebodohan.

A post shared by Kamal Haasan (@ikamalhaasan)

Kamal Hassan pula mengatakan bahawa agama mesti dibatasi kepada seseorang individu.  Kamal dilahirkan dalam keluarga Tamil Brahmin. Namun, Kamal tidak mempercayai kewujudan tuhan.

A post shared by Farhan Akhtar (@faroutakhtar)

Walaupun berjaya dalam industri hiburan, Farhan Akhtar nampaknya tidak mempunyai kepercayaan. Dia mengaku sebagai Atheis kerana menurut ajaran ayahnya. Farhan terkenal sebagai pengarah, pelakon, penulis skrip, penerbit, dan hos TV.

Dilahirkan dalam keluarga Hindu, Rajat Kapoor mengatakan bahawa Tuhan adalah konsep buatan manusia.. Bintang filem Kapoor & Son ini mendedahkan bahawa dia tidak percaya kepada Tuhan dan tidak pernah ada syurga dan tidak ada neraka.

Rahul Bose pernah mendedahkan bahawa dia seorang Atheis. Dia tidak mempercayai agama tetapi sangat bertoleransi dengan mereka yang percaya kepada Tuhan. Rahul juga tidak mahu orang yang mempengaruhinya memiliki agama.

Anurag Kashyap adalah pengarah paling popular di Bollywood. Dia sangat lantang menyuarakan bahawa dia tidak percaya kepada Tuhan dan mengakui dia tergolong dalam komuniti Atheis. Anurag lebih percaya pada agama perfileman.

A post shared by Zoya Akhtar (@zoieakhtar)

Bintang bollywood seterusnya ialah Zoya Akhtar. Dia benar-benar tidak mempercayai kewujudan Tuhan kerana dia mengikuti ajaran ayahnya. Zoya bekerja sebagai pengarah dan penulis skrip. Dia bekerja untuk filem fenomenal Gully Boy yang ditayangkan pada tahun 2019 yang lalu.

Javed Akhtar pada mulanya menjadi seorang Muslim dan memutuskan untuk menjadi seorang Atheis. Javed bahkan mengatakan bahawa dia tidak pernah mempercayai kewujudan Tuhan. Javed Akhtar juga membesarkan anak-anaknya sebagai atheis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kumpulan Penari Cilik Dari Jawa Dapat Penghargaan Dari BLACKPINK

Umumnya single terbaru BLACKPINK yang berjudul How You Like That, telah memecah banyak rekod dalam industri muzik dunia. Pada masa yang sama BLACKPINK dan YG Entertainment telah membuat pertandingan tarian dengan cover lagu tersebut.

Mereka membenarkan para peminat untuk memuat naik video sambil menari lagu BLACKPINK terbaru.

Banyak kumpulan tarian memuat naik video yang menari ke How You Like That, dan juga dari Indonesia. Salah satunya, adalah kumpulan Blink Kids dari Sukabumi, Jawa Barat.

A post shared by BLΛƆKPIИK (@blackpinkofficial)

Pelajar sekolah rendah ini, yang terdiri daripada Mikayla, Nazwa, Nadia, dan Raihana, terpilih sebagai salah satu pemenang pertandingan cover tarian BLACKPINK. Walaupun mereka tidak memenangi tempat pertama, mereka memenangi Anugerah Khas dan mendapat hadiah khas dari YG Entertainment.

Dilaporkan dari Wolipop, pelatih Blink Kids Sukabumi tidak menyangka akan mendapat penghargaan tersebut. Pada awalnya, dia dah mengalah kerana dari Indonesia, sudah ada 30 kumpulan yang mengambil bahagian dalam pertandingan ini.

A post shared by Blinkkids_Sukabumi (@blinkkidssmi.official)

Kemudian, pelatih tarian mereka mengatakan bahawa persiapan dalam membuat tarian cover itu hanya mengambil masa 11 hari. Malah kos untuk siapkan video ini hanya menelan IDR 5 juta sahaja atau sekitar RM 1,463.


Mahu Bantu Keluarga & Elak Maksiat Alasan Imam Muda Syed Faris Berpoligami

Sejak semalam, hangat memperkatakan mengenai Imam Muda Syed Faris yang menceraikan isterinya Nur Hidayu Rosly dengan talak satu di Mahkamah Rendah Syariah Petaling Jaya pada 28 Mei lalu.

Lebih mengejutkan, Syed Faris juga dikhabarkan telah bernikah secara senyap dengan seorang wanita lain di Songkla, Thailand sebelum menceraikannya. Dalam pada itu, menerusi perkongsian MStar Online ibu kepada Hidayu yang dikenali sebagai Zainab menyifatkan bekas menantunya itu sebagai tidak bertanggungjawab.

Dedah wanita itu, Syed Faris sebenarnya sudah beberapa kali berlaku curang terutamanya ketika Hidayu sedang hamil. Alasan pendakwah bebas itu untuk berpoligami adalah kerana ingin membantu kewangan keluarga kononnya isteri baharunya itu pakar dalam perniagaan secara atas talian.

“Alasan yang dia bagi pada saya apabila saya tanya kenapa kahwin dengan perempuan tu, dia kata untuk menjana ekonomi dan bantu kewangan keluarga.

“Dia kata perempuan tu pandai buat bisnes online selain untuk elak berlakunya maksiat,” ujarnya kesal

Meskipun begitu, Zainab reda dan menganggap segala apa yang terjadi adalah ketentuannya dan ujian buat anak perempuannya sepanjang 13 tahun mendirikan rumahtangga. Terdahulu, Hidayu mendedahkan sikap Syed Faris berubah secara mendadak dan turut pernah dicederakan oleh bekas madunya.

Mohd Faris dan Hidayu dikurniakan lima cahaya mata berusia lingkungan 12 hingga lapan bulan. Sepanjang perkahwinan itu juga,Hidayu pernah mengalami keguguran sebanyak empat kali.


5 Filem Terbaik Lakonan Aktor Kacak Sunny Suwanmethanont

Adakah anda mengenali Sunny Suwanmethanont? Aktor kacak dari Thailand yang berumur 39 tahun ini seringkali akan muncul dalam filem-filem komedi romantik. Jadi kali ini Murai My akan shortlist filem-filem lakonan Sunny Suwanmethanont untuk dijadikan idea untuk anda yang masih mencari filem-filem yang best untuk ditonton. Stay tune guys!

Filem ini mengisahkan seorang wanita bernama Jean (Chutimon Chuengcharoensukying) ingin menyusun atur rumahnya untuk menjadi home office. Dia akan membuang apa sahaja barang yang tidak berguna. Walaubagaimanapun, dia menghadapi cabaran apabila menemui barang-barang milik bekas kekasihnya iaitu Aim (Sunny Suwanmethanont). Apakah barang tersebut? Adakah beliau akan berbaik semula dengan bekas kekasihnya?

Ketika Chut (Sunny Suwanmethanont) masih kecil, beliau menyangka bayi yang akan dilahirkan oleh ibunya itu bayi lelaki tetapi jangkaannya meleset apabila ibunya melahirkan bayi perempuan. Impian Chut untuk bermain robot dan bola sepak dengan adik lelakinya musnah apabila setiap kali Chut bermain dengan adik perempuannya Jane (Urassaya Sperbund), dia akan menangis dan merengek.

Sejak kecil hinggalah dewasa, mereka berdua akan bergaduh dalam segala hal. Situasi berubah apabila Jane jatuh cinta dengan seorang lelaki bernama Moji (Nickhun). Jane tidak mahu hubungannya kali ini dimusnahkan oleh abangnya lagi. Dapatkah Chut menghalang percintaan Moji dan Jane? Adakah Chut dan Jane akan berbaik sebagai adik beradik yang normal?

Filem ini mengisahkan seorang pemain tenis bertaraf dunia iaitu Don-Sri-Chang (Sunny Suwanmethanont) menjadi kegilaan semua orang. Dia sentiasa bertuah dalam perlawanannya dan bertuah kerana kekasihnya, Anna (Maria Broenner) adalah seorang bintang terkenal.

Namun, teman wanitanya ingin memutuskan hubungan dengannya dan menjalinkan hubungan dengan bintang rock iaitu Jimmy the Rocket. Selepas mengalami heartbroken selama berbulan-bulan, rakan lamanya iaitu Dew (Mashannoad Suvalmas) yang muncul entah dari mana muncul untuk “menghidupkannya” kembali.  Dapatkah Dew mengubah hidup Don? Adakah Anna akan kembali kepada Don?

Filem ini mengisahkan Yoon (Sunny Suwanmethanont) seorang freelance graphic designer. Tidak Dapat dinafikan beliau sangat komited dengan kerjanya, menghabiskan siang dan malamnya di hadapan komputer untuk menyiapkan kerja. Suatu hari, ruam-ruam yang gatal muncul pada leher Yoon dan makin merebak sehingga ke badan. Yoon berjumpa dengan Doktor Imm (Davina Hoorne) untuk mendapatkan rawatan. Yoon memerlukan makanan yang sihat, tidur dan senaman yang cukup, dan mengambil ubat yang diarahkan oleh doktor. Adakah Yoon akan sembuh? Bagaimana dengan karier Yoon?

Filem ini mengisahkan seorang guru iaitu Pleng (Preechaya Pongthananikorn) yang diminta oleh seorang pelajar Jepun yang akan berangkat ke Amerika Syarikat untuk memberitahu teman lelakinya, Yim (Sunny Suwanmethanont) bahawa dia ingin berpisah dengan teman lelakinya. Yim kemudian menyalahkan Pleng kerana menyempurnakan kemahiran bahasa Inggeris teman wanitanya dan meminta Pleng untuk mengajarnya bertutur dalam Bahasa Inggeris sehingga beliau juga dapat pergi ke Amerika Syarikat dan mendapatkan kembali teman wanitanya. Dapatkah Yim bertutur bahasa Inggeris? Dapatkah Yim mendapatkan kembali teman wanitanya?

Jadi bagaimana? Anda sudah bersedia untuk movie marathon lakonan Sunny Suwanmethanont? Tunggu apa lagi? Jom tengok movie!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kekal ‘Sado’, Jungkook BTS Kongsi Tips Senaman Di Rumah Ketika Wabak Covid-19

Ketika seluruh dunia sedang berdepan dengan ancaman wabak Covid-19, pastinya ramai yang lebih memilih untuk berada di rumah untuk mencegah penyebaran virus itu, termasuk anggota BTS.

Mereka melakukan banyak perkara ketika di rumah, seperti memasak, menonton televisyen untuk bersenam. Ini dilakukan oleh ahli termuda BTS, Jungkook.

Lelaki berusia 24 tahun ini, memang dikenali sebagai anggota yang mempunyai badan yang sasa. Namun, bentuk badan yang sempurna ini kerana dia sangat suka bersenam.

Sementara itu dalam acara yang diadakan di sebuah stesen televisyen menerusi twitter, Jungkook mendedahkan petua senaman di rumah.

“Saya memang mempunyai peralatan sukan, tetapi saya memilih untuk berlatih dengan bergantung pada berat badan saya sendiri,” kata Jungkook.

Kemudian, Jungkook lebih suka melakukan push up, sit up, dan squat. Sebilangan jenis senaman ini masih boleh dilakukan walaupun kita hanya di rumah.

A post shared by JUNGKOOK (@bts.jungkook)

“Saya rasa kita dapat memiliki tubuh yang baik hanya dengan melakukan push-up, sit-up, dan squat,” lanjutnya.

Namun, Jungkook mengatakan senaman akan membuahkan hasil jika dilakukan dengan konsisten dan menjadi rutin setiap hari.

Penulis yang mengikuti perkembangan rutin senaman Jungkook agak tertarik melihat kegigihan ahli BTS itu.

Tahniah Jungkook kerana berjaya untuk mendapatkan bentuk badan yang sado dan sihat.


Mengejutkan! Sushant Singh Rajput Cari Hal Ini Di Google Sebelum Bunuh Diri

Pemergian aktor bollywood Sushant Singh Rajput masih menjadi sebutan walaupun sudah lebih sebulan berlalu. Tetapi misteri kematiannya hingga kini belum terbongkar. Ramai orang masih mencari punca Sushant mengakhiri hidupnya dengan membunuh diri.

Perkembangan terbaru seperti yang dilaporkan oleh The Indian Express,  Sushant dikatakan telah berulang kali mencari tiga perkara ini di Google pada minggu sebelum bunuh diri.

Ia adalah namanya sendiri dalam laporan berita, nama bekas pengurusnya Disha Salian yang telah membunuh diri pada minggu sebelumnya, dan maklumat mengenai penyakit mental. Perkaran ini didedahkan oleh pegawai polis yang menjalankan  siasatan tentang kematian Sushant.

Pegawai itu mengatakan bahawa pada 14 Jun, bahkan beberapa jam sebelum bunuh diri, dia telah mencari namanya sendiri di google.

Perincian ini muncul dari laporan forensik telefon bimbit dan komputer riba yang diterima dari Makmal Forensik.

Dalam perkembangan lain, kekasih Sushant,  Rhea Chakraborty dituduh menyebabkan kematian beliau. Terdahulu, ayah Sushant, KK Singh telah membuat laporan polis terhadap Rhea atas tuduhan mengambil harta anaknya.

Tuduhan itu juga dikuatkan apabila laporan bank Sushant Singh Rajput telah didedahkan di mana terdapat transaksi besar untuk menampung kos Rhea Chakraborty dan abangnya, Showik. Penjelasan berikut dilaporkan oleh Murai MY dari Pinkvilla.

Penyata bank Sushant Singh Rajput menunjukkan bahawa ada sejumlah wang dari akaun Sushant yang digunakan untuk perbelanjaan Rhea Chakraborty dan abangnya.

Difahamkan Sushant memiliki baki hampir Rs 4 crocre atau setara dengan RM2.2 Juta pada bulan November 2019. Kemudian simpanannya dikurangkan hampir Rs 1 lakh atau setara dengan RM565,707 pada Februari 2020.

Laporan berita itu juga menambah bahawa bayaran itu termasuk tiket kapal terbang dengan harga Rs 81,000 (RM46,000) untuk abang Rhea, Showik Chakraborty. Selain itu, dandanan rambut, alat solek, belanja Rhea dan kos salon yang berharga hampir Rs 1 lakh. Bukan hanya itu, terdapat juga perbelanjaan peribadi untuk Rhea.

Sehingga kini, pertuduhan itu masih disiasat. Terdahulu, bapa Sushant melaporkan Rhea kepada polis setelah dituduh mengawal sepanjang hidup Sushant sehingga membuatnya tertekan.

KK Singh juga mendakwa bahawa Rhea menggantikan semua kakitangan Sushant, bermula dari pembantu rumah, pengawal hingga pengurus. Dia juga dilaporkan mengendalikan hal-hal peribadi seperti telefon bimbit Sushant .

Setelah dilaporkan oleh bapa Sushant, Rhea sendiri tiba-tiba hilang. Dipetik dari Bollywood Hungama, salah seorang rakan Rhea cuba menghubunginya, tetapi dia tidak menjawab.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Konspirasi COVID-19? Posting Madonna Telah Dipadam Oleh Instagram

Madonna kembali menjadi tumpuan mengenai wabak Corono atau Covid-19. Melalui laman Instagram, Madonna telah membuat posting video yang memaparkan Dr. Stella Immanuel, yang membuat dakwaan tidak masuk akal bahawa ‘face mask’ sama sekali tidak diperlukan dan bahawa dia telah menyembuhkan ratusan pesakit dengan ubat malaria, hydroxychloroquine – jenama minyak ular kegemaran Presiden Donald Trump.

Madona yang membuat posting video dengan kapsyen yang memuji Dr. Immanuel sebagai “my hero” dan dengan palsu menyatakan bahawa vaksin COVID-19 “telah tersedia selama berbulan-bulan,” tetapi sengaja ditahan dari orang ramai.”

“Kebenaran akan membebaskan kita semua! Tetapi masih ada orang yang tidak mahu mendengar kebenaran, lebih-lebih lagi orang yang mempunyai kuasa untuk menghasilkan wang hasil dari pencarian yang lama untuk mencari vaksin. Mereka lebih suka ketakutan mengawal mereka dan mebiarkan yang kaya semakin kaya, yang miskin dan sakit menjadi lebih miskin dan sakit.” -Kata madonna.

Video klip itu dengan cepat dikaburkan oleh Instagram, dengan disclaimer yang berbunyi “False information. Reviewed by independent fact-checker.” Tidak lama kemudian,video tersebut telah disekat dari laman Instagram beliau. Sama ada dipadam oleh Madonna atau Instagram sendiri yang memadam video tersebut.


Rambut Baru! Peminat Kecewa Dengan Penampilan Terkini Adele

Adele kembali menjadi perhatian selepas semakin berani menunjukkan tubuhnya yang langsing dalam muat naik foto terbaru di Instagram. Penyanyi berusia 32 tahun itu berpose untuk meniru gaya sahabatnya, Beyonce, dan memakai kemeja dengan motif serupa. Rambutnya sekarang kerinting seperti gaya 50-an.

“Terima kasih Ratu kerana selalu membuat kami semua merasa sangat disayangi melalui karya seni anda,” tulis Adele.

Tiba-tiba pelbagai jenis reaksi juga muncul. Netizen begitu terkejut dan bingung melihat penampilan terbaru penyanyi Someone Like You itu.

“Maaf … saya mempunyai dua anak perempuan.  Mereka bahkan tidak mengenali anda. Bagaimana saya menerangkannya? Anda kelihatan sakit .. Saya minta maaf. Saya sangat kecewa. Anda seorang yang cantik di dalam dan luar .. Saya hanya keliru bagaimana menjelaskan kepada anak-anak  saya mengapa anda tidak kelihatan seperti diri anda lagi?- tulis akaun @mandypyper

“Wow, anda bukan Adele yang saya kenal lagi,” tulis akaun @katedenhollander.

Malah ada yang mengatakan bahawa Adele mirip dengan watak Rose DeWitt Bukater dalam filem Titanic.

“Dia kelihatan seperti Kate Winslet dari Titanic,” tulis akaun Kejhalkalra.

Adele diketahui menjalani diet ketat sejak bercerai dengan Simon Konecki pada tahun 2019. Laporan dari People mengatakan Adele menjalani diet dan senaman yang ketat untuk memiliki tubuh yang sihat.


Biadab! Youtuber Ini Prank Daging Korban Berisi Sampah

Melampau dan biadab! Itulah yang boleh digambarkan terhadap tindakan seorang Youtuber yang menjadi viral di media sosial bernama Edo Putra.

Lelaki dari Palembang, Indonesia itu mengundang kemarahan netizen setelah tindakan bodohnya mengedarkan daging korban kepada seorang ibu, yang sebenarnya berisi sampah. Kerana itu, Edo terus ditahan oleh polis.

“Ya, kami telah menahan para pelakunya,” kata Ketua Polis Komisaris Palembang Anom Setyadji, yang dipetik dari detikhot.

Terdahulu, Edo Putra sebelum ini memuat naik sebuah video bertajuk ”PRANK BAGI DAGING KE EMAK-EMAK ISINYA SAMPAH #THEREALPRANK‘  tepat pada hari raya haji Aidil Adha.

Kemudian, Edo menjadikan seorang ibu sebagai mangsa. Sebenarnya, pada masa itu lelaki ini meminta orang itu untuk tidak membuka beg plastik berisi sampah yang disyaki sebagai daging korban.

Akhirnya, dalam video yang tidak disukai oleh hampir 135 ribu orang di YouTube, Edo Putra malah membuat kenyataan yang membuat netizen menjadi marah.

“Makanlah sampah itu guys, sampah-sampah masyarakat itu guys,” ujar Edo sambil tertawa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jangan Main Beli Jer Power Bank! 7 Perkara Ini Anda Harus Periksa Dulu

Sebenarnya, hampir semua orang memiliki sebuah power bank untuk membekalkan kuasa tambahan buat telefon pintar masing-masing.

Namun, tidak semua power bank dapat berfungsi dengan optimum apabila diperlukan. Ada banyak cerita mengenai beberapa powerbank yang hanya dapat digunakan sekali walaupun mempunyai kekuatan yang besar.

Lebih menakutkan ada beberapa powerbank yang boleh meletup, menyebabkan kecederaan pada pemiliknya.

Jadi, Murai MY ingin kongsikan beberapa tips untuk memilih power bank yang betul:

Menurut RAVPower, langkah pertama dalam memilih power bank yang tepat adalah menentukan kapasiti bateri yang diperlukan. Kapasiti power bank boleh didapati antara 1,000 mAh hingga 120,000 mAh.

Namun, semakin banyak kapasiti, semakin banyak kos yang harus ditanggung. Memandangkan kebanyakan telefon bimbit hari ini mempunyai bateri sekitar 2,500-3,500 mAh, powerbank 15,000 mAh yang boleh mengecas iPhone X tiga kali boleh menjadi penyelesaian.

Selain kapasiti bateri, ukuran fizikal adalah sesuatu yang perlu dipertimbangkan ketika membeli power bank. Pada dasarnya, semakin kecil bateri, semakin kecil power bank. Namun, baru-baru ini ada syarikat yang membuat bank kuasa berkapasiti besar dengan saiz yang lebih kecil. Kalau yang gemar travel tu, baik beli yang saiz ukuran yang kecil dan menjimatkan ruang.

Sama seperti saiz, semakin besar kapasiti, power bank lebih mahal. Walau bagaimanapun, harga juga bergantung pada faktor seperti jenama, kualiti, teknologi, hingga ciri. Secara umum, power bank yang terlalu murah boleh mengundang bahaya dari segi keselamatan. Pernah ada kes, peniaga meletakkan harga termurah, padahal isinya mereka meletakkan pasir.

Menurut laporan dari Says, seorang peniaga di China kantoi menjual power bank palsu yang berisi pasir.

Jadi lebih baik  anda cari power bank yang berjenama tinggi dan pastikan review dari pengguna positif.

Teknologi power bank berbeza-beza, walaupun kebanyakkannya hampir serupa. Beberapa teknologi di power bank, misalnya pengecasan pantas yang membolehkan aliran arus tinggi melalui USB untuk mengecas kapasiti bateri lebih cepat dan seterusnya mengurangkan masa pengecasan.

Menurut laman Powerbank Expert, Passthrough charging yang membolehkan power bank mengecas peranti lain semasa mengecas. Pengecasan tanpa wayar yang membolehkan telefon dicas hanya dengan meletakkannya di atas daya, jadi tidak perlu menggunakan kabel.

Kemudian pengisian tenaga solar yang dilengkapi dengan panel fotovoltaik untuk mengisi daya bateri internal, sehingga membekalkan tenaga boleh diperbaharui untuk mengecas telefon bimbit dan peranti elektronik lain.

Aspek penting lain yang perlu dipertimbangkan adalah jenis dan bilangan port yang terdapat di power bank. Sebilangan besar power bank mempunyai satu atau dua port output USB. Walau bagaimanapun, port USB tidak selalu sama kerana boleh mempunyai nilai daya yang berbeza.

Nilai A, yang merupakan singkatan dari Ampere mengacu pada jumlah elektron yang dapat melakukan perjalanan melalui port per saat. Oleh itu, semakin tinggi nilai A, semakin cepat kuasa peranti.

Power bank yang mempunyai petunjuk kuasa sering menjadi pilihan. Kerana, ciri ini sangat berguna kerana memungkinkan pemiliknya melihat bila bateri lemah sehingga dapat diisi semula mengikut keperluan.

Selain itu, fitur layar LCD yang dapat menampilkan peratusan kapasiti pengisian hingga lampu suluh juga menjadi pilihan.

Power bank biasanya dilengkapi dengan bateri Lithium-Polymer (Li-Po) dan Lithium-Ion (Li-Ion). Dari dua jenis itu, power bank dengan Li-Ion lebih popular.

Bateri Lithium-Polimer diketahui mempunyai ketumpatan tenaga yang lebih tinggi, tetapi cenderung mempunyai jangka hayat yang lebih pendek dan juga lebih mahal untuk dihasilkan. Lebih menakutkan, ia juga terdedah kepada letupan.

Walaupun bateri Lithium-Ion mempunyai ketumpatan tenaga yang sedikit lebih rendah, tetapi dapat menahan lebih banyak kitaran pengecasan atau pengosongan dan umumnya lebih murah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


BoBoiBoy Bakal Gegarkan Pawagam Di Turki

Francais animasi superhero Malaysia, BoBoiBoy, bakal menggegar pawagam di serata negara Turki dengan penayangan dua filem pecah panggung dari francais tersebut di penghujung tahun ini. Monsta, studio di belakang tabir BoBoiBoy, akan bekerjasama dengan pengedar tempatan iaitu CJ Entertainment Turkey dan Two Productions untuk membawakan:

BoBoiBoy The Movie pada bulan September tahun ini, disusuli dengan sekuelnya iaitu BoBoiBoy Movie 2. Namun Monsta tidak berhenti sekadar di situ, kerana studio tersebut turut dalam perbincangan untuk membawa kesemua 76 episod siri animasi BoBoiBoy dan BoBoiBoy Galaxy ke kaca-kaca televisyen di Turki.

Kesemua filem dan siri animasi tersebut turut akan dialih bahasa ke dalam Bahasa Turki, supaya para penonton dapat mendalami watak superhero kegemaran mereka dengan lebih rapat lagi.

Francais animasi BoBoiBoy yang kian popular ini telah berjaya menembusi pasaran hiburan di lebih 70 buah negara seperti di Asia Tenggara, India, dan MENA (Middle East and North Africa), dan kini Turki bakal menjadi medan baharu bagi francais ini untuk mengembangkan sayapnya ke negara-negara yang berhampiran.

Monsta komited dalam menerajui usaha pengeksportan animasi Malaysia yang berkualiti tinggi, dan berharap dengan ketibaan BoBoiBoy di Turki, jutaan penonton baharu akan dapat menikmati siri animasi tersebut yang sarat dengan aksi, komedi, dan hiburan untuk seisi keluarga.


Rompakan Terakhir! Money Heist 5 Penamat Segalanya

Buat pelayar penstriman Netflix, pasti akan mengikuti drama aksi Sepanyol yang popular di dunia, La Casa de Papel atau lebih dikenali sebagai Money Heist.

Sebelum ini, musim pertama hingga musim keempat drama ini mencetuskan fenomenanya tersendiri termasuk di Malaysia. Terbaru, menerusi perkongsian Netflix Malaysia di laman Instagram mereka, Money Heist bakal kembali untuk musim yang kelima.

Biarpun ramai yang teruja dengan pengumuman tersebut, namun ada yang terlebih dahulu menyatakan kesedihan mereka apabila Netflix turut mengumumkan ini merupakan rompakan terakhir mereka.

Menerusi musim yang keempat, ramai yang sedih apabila salah seorang watak utama, Nairobi ‘dimatikan’ apabila dia terkorban bergelut dengan salah seorang pengawal keselamatan bank berprofil tinggi.

Difahamkan, musim kelima yang terdiri daripada 10 episod telah memulakan penggambarannya pada minggu ini dan akan menemui penonton pada tahun hadapan.


Fraser’s Hill Bakal Terjejas? Lebih 5 Ribu Petisyen Mahu Projek Dinilai Semula

Bukit Fraser atau juga dikenali sebagai Fraser’s Hill yang terletak di Pahang sememangnya merupakan lokasi percutian yang menarik perhatian ramai pelancong dalam dan luar negara.

A post shared by Badan Warisan Malaysia (@heritagemalaysia)

Namun, khabar berita ini sedikit sebanyak mengejutkan orang ramai apabila tanah tinggi itu dikatakan bakal terjejas dengan sebuah pembangunan resort baharu tidak lama lagi. Berita itu dikongsi sendiri oleh Badan Warisan Malaysia yang menyatakan kebimbangan tapak semula jadi Bukit Fraser yang mana pembangunan tersebut akan didirikan di Allan’s Water, sebuah tasik rekreasi yang dulunya menjadi sumber air bukit.

Difahamkan, resort yang dikenali sebagai Fraser’s Hill Resort & Spa itu dimajukan oleh Ikhasas Group dan bakal menempatkan 181 bilik serta kemudahan-kemudahan yang lain. Biarpun tapak tersebut merupakan tanah persendirian, namun sebagai lokasi yang mempunyai sejarahnya tersendiri, ramai yang sedia maklum akan pentingnya memelihara Bukit Fraser ini.

Malah sebuah simposium yang akan dianjurkan oleh WWF dan UKM dan disokong oleh Tourism Pahang akan dijadualkan pada bulan Disember untuk membincangkan Fraser’s Hill sebagai Kompleks Hutan untuk mencapai status Taman Negara.

Menerusi carian Murai.my, terdapat sebuah petisyen yang meminta pihak Ikhasas Group menilai semula projek berkenaan dan ianya telah ditandatangani oleh lebih dari 5 ribu pengguna setakat ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pasha Ungu Nekad Botakkan Kepala Selepas Ditegur!

Meskipun bergelar ahli politik, namun itu tidak memberi alasan buat Pasha Ungu untuk kembali aktif dalam bidang seni.

Terbaru, Pasha atau nama sebenarnya Sigit Purnomo Said telah berkolaborasi untuk single baharu dengan band dari Kota Palu, Fladica berjudul Jangan Menangis Lagi. Bagi menjayakan rakaman video muzik lagu tersebut, Pasha turut dilihat mewarnakan rambutnya dengan warna perang muda.

Bagaimanapun, tindakannya itu telah menimbulkan isu dalam kerjayanya sebagai wakil rakyat daerah Kota Palu Indonesia. Menteri Dalam Negeri, Tito Karnavian telah menegur Pasha kerana tindakannya itu menyinggung etika pejabat negara atau sebagai penjawat awam.

Akur dengan teguran tersebut, Pasha telah membotakkan kepalanya dan penampilan terbarunya itu boleh dilihat menerusi beberapa video perkongsian di laman Insta-story nya. Untuk rekod, ini adalah kolaborasi kedua Pasha bersama Fladica.


Akaun Instagram Wanita Ini Hilang Selepas Dikaitkan Dengan Engku Emran

Rata-rata pembaca Murai MY sudah mengetahui bahawa Engku Emran secara rasmi telah kembali bergelar duda selepas bercerai dengan Laudya Cynthia Bella. Selepas bercerai, muncul pula gosip di mana Emran akrab dengan seorang wanita cantik bernama Atikah. Isu ini timbul setelah kedua-duanya dilihat berbasikal bersama baru-baru ini.

Menurut tinjauan Murai MY di Instagram, kedekatan mereka berdua menimbulkan banyak spekulasi dari netizen. Namun setelah hal ini menjadi perdebatan, akaun Instagram Atikah tiba-tiba hilang. Jadi apa sebenarnya yang sedang berlaku ya?

Jika anda mengikuti Instagram Emran, bapa kepada Engku Aleesya ini menyibukkan diri dengan sukan berbasikal. Emran dan rakan-rakannya sering menjelajah pelbagai lokasi menarik di sekitar Kuala Lumpur dengan berbasikal. Tetapi akhir-akhir ini ada seorang wanita yang juga ahli kumpulan basikal yang mencuri perhatian.

Wanita itu bernama Atikah atau nama sebenarnya Atikah Abu Bakar itu. Berita ini muncul setelah Emran meletakkan tags akaun Atikah, @atikashburn ke dalam muat naik Instagramnya.

Posting itu segera menarik perhatian orang ramai dan banyak yang membuat spekulasi bahawa Emran dan Atikah menjalin hubungan yang istimewa. Ada juga tuduhan yang mengatakan Atikah sebagai orang ketiga di sebalik perpisahan Emran dan Laudya Cynthia Bella.

Ketika berita ini menjadi sebutan peminat, tiba-tiba akaun Instagram Atikah hilang. Setelah dicari, akaun Atikah tidak dijumpai lagi. Namun tidak diketahui sebenarnya mengapa Atikah memadamkan Instagramnya.

Walaubagaimanapun, Emran dan Atikah tidak pernah bersuara menjelaskan hubungan mereka. Jadi apa pendapat anda mengenai hubungan antara Emran dan Atikah? Mungkin sekadar kawan biasa je tu..


5 Tahun Menunggu, Ameer Sofazr Bakal Bergelar Bapa

Berkongsi khabar gembira menerusi laman Instagram nya, penyanyi Ameer Sofazr telah memaklumkan bahawa isterinya, Saidatul Nazriah Abdul Latif kini sedang sarat mengandung anak sulung mereka.

A post shared by amir Mahiyiddin (@ameer_sofazr)

Menurut empunya nama sebenar Amir Mahiyiddin ini, kehamilan itu cukup bermakna buat dirinya dan isteri setelah lima tahun mendirikan rumah tangga. Dalam perkongsian itu, kelihatan gambar terkini mereka yang menampakkan ‘baby bump’ pada perut isterinya.

Di kesempatan itu, Ameer turut menitipkan rasa syukur atas rezeki yang diberikan serta mengucapkan terima kasih buat keluarga dan sahabat yang mendoakan untuk mereka selama ini.

Rata-rata peminat dan kenalan artis turut membanjiri ruangan komen dengan ucapan tahniah di atas perkhabaran tersebut. Sebagai info, Ameer dan Saidatul telah mendirikan rumahtangga sekitar Januari 2015.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bapa Akhirnya Buka Mulut Setelah Peminat Tuntut Britney Spears Dibebaskan

Hashtag #FreeBritney baru-baru ini menjadi perhatian umum setelah peminat Britney Spears seperti menyalahkan bapa penyanyi itu, Jamie Spears. Menurut peminat, sepanjang besar kariernya dalam industri musik, Britney selalu berada di bawah kawalan ayahnya sehingga puteri pop itu merasa tertekan.

Diketahui, sejak 2008, Britney berada di bawah kawalan ayahnya, termasuk berkaitan dengan kewangan dan kehidupan.

James menyedari kewujudan hashtag #FreeBritney dan membuatnya tertawa dan menganggapnya seperti gurauan biasa.

“Semua teori konspirasi ini tidak tahu apa-apa. Dunia tidak mempunyai petunjuk. Terserah kepada mahkamah California untuk memutuskan apa yang terbaik untuk anak perempuan saya Britney. Itu bukan urusan orang lain,” kata Jamie, yang dipetik oleh PageSix.

Jamie menambah, dia tidak pernah mencuri wang anak perempuannya dan berlindung di sebalik kemasyhuran Britney.

“Saya harus melaporkan setiap sen yang dibelanjakan di mahkamah setiap tahun? Bagaimana saya boleh dikatakan mencuri sesuatu? Saya sayang anak perempuan saya dan semua anak saya. Tetapi, ini urusan saya dan ini adalah peribadi,” kata Jamie.

Hashtag #FreeBritney itu sendiri tidak hanya disebarkan melalui laman media sosial, tetapi melalui petisyen di laman Change.org yang kini telah ditandatangani oleh 100 ribu orang dengan keterangan bertulis:

Bapanya tidak membenarkannya memilih apa-apa, termasuk dari segi memandu dan melepak dengan sesiapa. Britney juga dilarang menghabiskan wang tanpa kebenaran. Sekiranya Britney melanggar peraturan ini, ayahnya akan mengancam untuk mengambil anak-anaknya.


2 Juta Tontonan Dalam 48 Jam! Goyang Upin & Ipin Undang Jenayah Seks?

Mula dimuatnaik pada Isnin, video muzik ‘Goyang Upin & Ipin’ telah berjaya mencatat pencapaian baharu apabila mendapat lebih dari 2 Juta tontonan dalam masa 48 jam di platform YouTube.

Menerusi carian Murai.my yang terkini, video tersebut turut dibanjiri dengan lebih dari 6 ribu komen daripada warganet. Difahamkan, video ini dikatakan sebagai video muzik tempatan kedua yang berjaya mencatat lebih dari 1 juta tontonan dalam tempoh 24 Jam. Terdahulu, rekod ini dipegang oleh Sufian Suhaimi menerusi lagu Di Matamu sekitar tahun 2018.

Dalam video Goyang Upin & Ipin itu, ramai yang memuji kerana irama dangdut yang sememangnya popular di Malaysia dan Indonesia berjaya menyatukan peminat dua negara menerusi video animasi Upin & Ipin. Bagaimanapun terdapat segelintir pengguna yang berpendapat bahawa video muzik seumpama itu seperti tidak sesuai ditonton oleh kanak-kanak sehingga boleh mengundang jenayah seks dikalangan kanak-kanak (pedophile).

Namun begitu, video tersebut telah mendapat 65 ribu tanda suka berbanding 4 ribu pengguna yang tidak suka.


5 Kumpulan K-Pop Ini Nyaris Bubar Termasuk BTS & BIGBANG

BTS secara terbuka mengakui bahawa mereka memutuskan untuk tidak meneruskan kontrak mereka dengan agensi. Keputusan ini disebabkan kesukaran yang mereka hadapi. Hal yang sama juga turut berlaku pada BIGBANG.

Tetapi ianya bukan sahaja terjadi pada BTS dan BIGBANG , malah beberapa idol Kpop yang lain pernah berfikir untuk membubarkan kumpulan mereka. Siapa? Scroll sampai habis okay!

Memulakan debut pada tahun 2012, NUEST mengalami kesukaran pada tahun-tahun awal debut mereka. NUEST merasakan mereka tidak mempunyai banyak peluang untuk tampil di khalayak ramai. Hal ini membuatkan NUEST berada di ambang pembubaran.

Sehingga akhirnya empat daripada lima ahli NUEST mengambil bahagian dalam rancangan realiti Produce 101 Musim 2. Penyertaan Baekho, JR, Minhyun dan Ren dalam rancangan televisyen Mnet adalah satu kejayaan besar. Secara tidak langsung, ini juga membantu melonjakkan nama NUEST dan semakin dikenali sehingga sekarang.

Sebelum tahun 2019, VICTON adalah kumpulan yang agak tidak dikenali. VICTON juga hampir dibubar disebabkan populariti mereka yang makin jatuh. Sekali lagi rancangan Produce 101 mengambil bahagian dan membantu menyelamatkan kumpulan.

Kehadiran Seungwoo dan Byungchan dalam rancangan Produce X 101 mendapat ramai sokongan. Kini VICTON dianggotai oleh Seungwoo, Seungsik, Heo Chan, Sejun, Hanse, Byungchan dan Subin telah menjadikan kumpulan mereka lebih terkenal, bukan hanya dalam negeri tetapi hampir seluruh dunia.

Girlband yang memulakan debut pada tahun 2012 pernah berada di ambang pembubaran. Namun akhirnya fancam Hani tampil membawakan lagu Up & Down yang mendapat perhatian besar dari orang ramai. Fancam itu yang dinggap menyelamatkan EXID.

Sehingga kini, EXID masih kekal walaupun dua anggota mereka iaitu Hani dan Jeonghwa memutuskan untuk tidak melanjutkan kontrak mereka dan meninggalkan Banana Culture Entertainment. Walaubagaimanapun, mereka tetap bersama sebagai ahli EXID. Mereka menganggap ini sebagai titik perubahan yang memungkinkan mereka untuk menghadapi cabaran baru.

Menjelang ulang tahun ke-5 pada tahun 2011, BIGBANG juga mengalami fasa hampir dibubarkan. Hal ini berlaku disebabkan hubungan mereka yang sudah sekuat berbanding sebelumnya. Para ahli sudah mula hilang fokus kerana masing-masing telah mempunyai karier solo yang tersendiri.

Namun, BIGBANG mengalami perubahan apabila ketua mereka, G-Dragon dan Daesung mengalami masalah pada tahun 2011. Daesung secara tidak sengaja melanggar orang sehingga meninggal dunia. Daesung kemudian dibebaskan dari tuduhan. Sementara itu, G -Dragon ditangkap menghisap ganja. Setiap insiden yang berlaku membantu mengeratkan lagi hubungan mereka antara ahli yang lain dan membuatkan mereka menyedari betapa berertinya mereka antara satu sama lain. Sehingga kini, BIGBANG masih dikenali setelah para ahli menjalani latihan ketenteraan.

Pada majlis penganugerahan MAMA 2018, Jin membuat kenyataan mengejutkan yang membuatkan peminat dan ahli menangis. Jin mendedahkan bahawa BTS telah berfikir untuk membubarkan dan tidak meneruskan kontrak disebabkan masalah yang mereka hadapi. Mereka merasakan saat itu adalah saat keraguan dan tuntutan dalam karier mula muncul. Tetapi kumpulan yang terdiri daripada RM, Jin, Suga, J-Hope, Jimin, V dan Jungkook memutuskan untuk kembali bersatu dan meneruskan kontrak dan karier mereka. Sejak itu, populariti mereka semakin meningkat sehingga luar Korea Selatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


#PrayForBeirut: Bapa Saudara Teman Lelaki Nur Sajat Terkorban

Malam tadi, dunia dikejutkan dengan insiden bandar Beirut di Lebanon yang musnah akibat sebuah gudang pelabuhan yang menyimpan sebanyak 2,750 tan ammonium nitrat meletup sehingga menyebabkan lebih dari 70 orang terkorban.

Insiden tersebut turut menarik perhatian warganet yang bimbang dengan keadaan teman lelaki usahawan kosmetik terkenal Nur Sajat Kamaruzzaman dikenali sebagai Jadooss yang berasal dari negara itu.

Malah Sajat sendiri turut berkongsi sebuah posting yang mendoakan agar keadaan masyarakat di sana sekaligus mencetuskan tanda tanya pengikutnya.

Menerusi carian Murai.my dalam ruangan komen Instagram nya,  pelantun Makhluk Penggoda itu telah memaklumkan bahawa Jadooss atau nama sebenarnya Jad Issa berada dalam keadaan selamat. Bagaimanapun, bapa saudara kepada Jadooss telah terkorban dalam tragedi tersebut.

Rata-rata pengguna yang lain turut mengambil kesempatan dengan mengucapkan takziah buat keluarga teman lelakinya yang berada disana. Untuk rekod, Sajat dan Jadooss mula hangat bercinta sejak awal Januari 2020. Lelaki yang berasal dari Lebanon itu merupakan model sambilan terkenal yang juga Mr Photogenic Lebanon.


Filem Live-Action “Mulan” Tidak Akan Ditayangkan Di Pawagam?

Filem Mulan merupakan sebuah filem yang ditunggu-tunggu oleh peminat walaupun beberapa kali ditunda ke pawagam. Sepatunya filem Mulan ditayangkan pada bulan Mac 2020, namun gara-gara ancaman wabak Covid-19, sehingga hari ini tiada tarikh tetap untuk tayangan di pawagam.

Pada hari Selasa (4/8), Disney secara mengejutkan mengumumkan, filem Mulan akan segera ditayangkan di Disney Plus. Filem Mulan dapat ditonton di Disney Plus mulai 4 September 2020.

Menurut TheSunDaily, filem Mulan dapat ditonton oleh pengguna Disney Plus di Amerika Syarikat dan negara-negara lain dengan membayar US$30.

Ketua Pegawai Eksekutif Disney Bob Chapek berharap filem live-action Mulan dapat meningkatkan jumlah pengguna Disney Plus di masa depan. Pada bulan Julai 2020, Disney Plus sudah mempunyai lebih dari 60.5 juta pelanggan.

Bagi negara yang tidak dapat menggunakan Disney Plus, filem Mulan akan menemui penonton di pawagam.

Difahamkan filem Mulan menghabiskan perbelanjaan produksi sebanyak US$200 juta. Filem ini juga dibintangi oleh pelakon popular mulai dari Liu Yifei, Donnie Yen, Jet Li, Gong Li, dan banyak lagi. Adakah penayangan filem Mulan di Disney Plus dapat menampung kos produksi?


Tak Sangka! Rupanya Ini Sebab Yamani Abdillah Tukar Nama

Sejak kecil lagi, anak kepada penyanyi lagenda Datuk Jamal Abdillah iaitu Osama Yamani mencuri perhatian ramai. Kini siapa sangka, Osama Yamani sudah meningkat dewasa dan memilih nama komersil yang baharu, Yamani Abdillah menyambung legasi bapanya.

Menjelaskan lebih lanjut mengenai ‘stage name’ nya itu, menurut Yamani penukaran nama tersebut bukanlah dibuat dengan sengaja. Sebaliknya, dia terlebih dahulu menggunakan nama Osama Yamani dalam industri hiburan. Namun, siapa sangka nama tersebut mempunyai sedikit isu apabila videonya dipadam oleh pihak YouTube dipercayai kerana penggunaan nama ‘Osama’.

“Sebelum ini saya memang gunakan nama Osama Yamani tapi bila saya buat video dan letak di laman Youtube, dalam dua tiga hari selepas itu video saya kena ‘banned’ sebab nama Osama”

Justeru itu, Yamani telah mendapatkan persetujuan daripada Jamal untuk menggunakan nama Abdillah dan turut memberi galakan buatnya untuk meneruskan legasi itu.

“Saya bincang dengan ayah saya, boleh tak kalau saya letak Abdillah di belakang nama Yamani dan ayah beri keizinan lagipun itu merupakan nama ayah saya bukan nama orang lain pun.

Ayah pun beri galakan dan harapnya saya dapat teruskan legasi dia dalam industri walaupun haluan muzik kami berbeza, jika Jamal Abdillah lebih dikenali sebagai Raja Pop, genre muzik saya pula lebih ke arah rock,” katanya kepada Murai.my

Yamani kini mengorak langkah ke dalam industri apabila terpilih sebagai salah seorang dari 12 finalis Big Stage 2020.

A post shared by OSAMA YAMANI JAMAL 🇲🇾 (@osamayamani._)

Ketika ditemui Murai.my di sidang media pengumuman peserta Big Stage 2020 yang berlangsung di The Nicksman, The Starling Mall, Damansara Utama pada petang Selasa, Yamani berkata dia sememangnya menaruh harapan untuk masuk ke dalam Big Stage apatah lagi melihatkan kerjaya salah seorang bintang Big Stage 2019, Syafiq Farhain menyinar selepas menyertainya.

“Saya sebenarnya merupakan peminat Syafiq Farhain. Sebelum saya jadi penyanyi, masa itu saya berada di tingkatan 5 dia dah keluar satu lagu. Dekat situ saya dah pasang angan-angan nak jadi seperti dia.

Alhamdulillah berkat doa ibu saya, sekarang saya di mana..Big Stage ini memang saya aim.Alhamdulillah saya dapat”

Selain Yamani,11 BBNU lagi yang akan beraksi adalah Usop, Qody,Hafiz Zainal, Azzam Sham, Fadh Majid, Amir Hasan,Nana Sheme,Hanie Soraya,Sandra Dianne,dan Farisha Iris.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Minum Kafein Antara 10 Rahsia Jennifer Lopez Kekal Muda Di Usia 51 Tahun

Bercakap mengenai Jennifer Lopez, bukan sahaja kerjayanya yang cemerlang dalam industri muzik antarabangsa. Tetapi wajahnya yang cantik sering menjadi perhatian.

Kerana penyanyi berusia 51 tahun itu masih kelihatan cantik dan awet muda. J. Lo selalu tampil menawan dengan pelbagai solekan di wajahnya dan juga badannya yang seksi.

Ternyata, J.Lo, melakukan pelbagai rawatan untuk mengekalkan penampilannya. Berikut adalah rahsia  J.Lo seperti yang dilaporkan oleh Murai MY dari Health.com.

Walaupun jadual persembahan yang sibuk, J.Lo selalu meluangkan masa untuk berehat. Dia selalu berusaha untuk mendapatkan tidur yang cukup, tidak kira betapa sibuknya dia.

“Saya mahu tidur sembilan atau 10 jam, tetapi bagaimanapun, saya selalu memastikaN saya cukup tidur. Sekurang-kurangnya lapan jam sehari,” kata J.Lo.

Selain itu, J. Lo amalkan minum air yang mencukupi. Dia merasa, ketika minum air, tubuhnya akan terasa lebih baik.

“Saya merasakan bahawa minum air dan makan makanan segar seperti buah-buahan dan sayur-sayuran dapat menjadikan tubuh lebih sihat terutama untuk masalah kulit,” tambahnya.

Kita sering menganggap bahawa selebriti Hollywood ini tak lepas dari minuman alkohol, tetapi berbeza dengan J.Lo. Dia sebenarnya tidak mengambil alkohol atau merokok.

J. Lo selalu menikmati kopi di pagi hari, tetapi dia minum kopi tanpa kafein.

“Saya sudah lama tidak mengambil kafein,” katanya kepada Us Weekly pada 2016.

Nampaknya, rahsia lain J. Lo adalah salah satunya kerana dia mempunyai gen yang baik. Dalam keluarganya, hampir semua ahli keluarganya mempunyai kulit yang baik walaupun mereka tidak lagi muda.

“Ibu dan nenek saya mempunyai kulit yang cantik, jadi saya mewarisinya. Saya bernasib baik,” tambahnya.

Untuk menjaga fikirannya tenang dan menjauhkan diri dari tekanan, J. Lo selalu meluangkan masa untuk bermeditasi. Bukan hanya fikirannya, dia juga ingin menenangkan jiwa sepanjang hidupnya dalam dunia muzik. Itu untuk membuat dirinya bahagia.

Semasa bersenam, sudah pastinya wajah menjadi berpeluh dan lebih berminyak. J. Lo tidak pernah menangguhkan membersihkan wajahnya agar segar kembali.

Ramai orang yang merasa letih ingin segera berehat, terutamanya jika anda telah memasuki bilik tidur. Walaupun sisa solek sepanjang hari masih menempel di wajah, jika tidak dibersihkan akan menyebabkan masalah kulit seperti jerawat.

Nah, untuk mengelakkannya, J. Lo selalu melakukan rutin membersihkan wajah setiap kali sebelum berehat. Dia juga menggunakan produk penjagaan kulit untuk menjaga kesihatan kulitnya.

Penting bagi kita untuk menggunakan pelindung cahaya matahari ketika keluar dari rumah. Itu juga dilakukan oleh J.Lo. Dia selalu melindungi kulitnya dari terkena cahaya matahari.

Untuk menjaga kulit yang bersinar, dia selalu memperhatikan isi setiap perawatan kulit yang digunakan. J. Lo menggunakan perawatan kulit yang mengandungi asid glikolik untuk menjaga kulitnya bersinar dan juga mengurangkan garis-garis halus dan kedutan.

Walaupun dia mungkin menghabiskan berjam-jam di meja rias untuk kelihatan cantik dan memukau penonton, dia selalu memastikan kulitnya bernafas.

“Saya tidak begitu peduli dengan rutin kecantikan harian saya. Saya harus memakai banyak solek untuk bekerja, jadi ketika saya tidak bekerja, saya cenderung tidak terlalu kerap memakai alat solek,”-katanya

Dia juga tidak pernah lupa menggunakan rawatan anti-penuaan untuk menjadikan kulitnya tetap muda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikaitkan Dengan Engku Emran, Akaun IG Atikah Muncul Semula Dengan Pesanan Ini

Semalam Murai MY mengeluarkan artikel tentang Akaun Instagram Atikah, wanita yang disyaki menjadi teman rapat Engku Emran tiba-tiba hilang. Kini, akaun Instagram telah muncul semula. Atikah juga memberi alasan berkaitan dengan kehilangan akaun Instagramnya semalam.

Laporan dari Inserlive memaklumkan bahawa dia mendedahkan hal ini menerusi muat naik terbaru di laman Instagramnya.

“Sekarang, saya memutuskan untuk melepaskan beberapa perkara dalam kehidupan media sosial untuk merenungkan lebih banyak perkara indah yang memancarkan kegembiraan murni bagi jiwa saya,” jelasnya.

“Jadi, sementara waktu, aku akan membiarkan fotografi menunjukkan kepadaku lebih banyak jalan yang jarang aku lalu–mungkin dengan berbasikal!,” sambungnya.

Malangnya, muat naik itu terhad untuk dikomen. Atikah menghadkan ruangan komen untuk setiap muat naik di Instagram. Malah akaun Instagramnya kini telah ditetapkan sebagai private.

Dilaporkan sebelumnya, Atikah yang disyaki menjadi teman rapat Engku Emran menjadi perhatian orang ramai kerana dia sering berbasikal dengan Engku Emran.

Namun, kedua-duanya belum memberikan penjelasan mengenai masalah kedekatan mereka yang menjadi perhatian.


Animasi The Simpsons Sudah Ramal Tragedi Di Beirut?

Tragedi bandar Beirut di Lebanon yang musnah akibat sebuah gudang pelabuhan yang dikatakan menyimpan sebanyak 2,750 tan ammonium nitrat meletup benar-benar mengejutkan dunia apatah lagi menyebabkan lebih dari 100 orang terkorban.

Kini tragedi ini hangat diperkatakan, muncul dakwaan di media sosial yang mengatakan insiden tersebut seperti sudah diramal di dalam sebuah episod animasi terkenal, The Simpsons. Dalam episod tersebut, kelihatan salah satu watak animasi itu berkunjung ke sebuah kedai yang menjual bahan api serta mercun yang mana tidak lama kemudian menyebabkan letusan yang besar.

Weird how this Simpson's episode relates to #Lebanon#Beirut pic.twitter.com/6elh6yoE0l

— Site Manager for MUFC 🍥 (@ChrissUTD) August 5, 2020

Sebagai info, sebelum ini media melaporkan letupan tersebut yang boleh dirasai sejauh 200 kilometer itu berpunca dari baja tumbuhan yang sudah simpan sekian lama. Namun begitu, terdapat laporan yang mengatakan ianya berpunca dari letupan bunga api dan mercun.

Biarpun ramai yang mempercayai bahawa animasi The Simpson seperti sudah meramalkan kejadian tersebut, terdapat segelintir pengguna mendakwa video dalam episod tersebut adalah palsu kerana telah disunting daripada jalan cerita yang asal.

#Beirut There is a video in which the simpsons predicted the explosion.

I link the original and not fake video: https://t.co/Q3IQx647W2

— Adriano Carchidi (@AdrianoCarchidi) August 4, 2020

Untuk rekod sehingga malam Rabu, lebih 4,000 mangsa dilaporkan cedera dan angka kematian kini melebihi 100 orang. Dianggarkan lebih 300,000 orang kehilangan tempat tinggal dan memerlukan bantuan makanan, minuman serta tempat perlindungan dengan segera.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bakal Ditamatkan! Tiada Lagi ‘Google Play Music’ Selepas Ini

Google merancang untuk menghentikan perkhidmatan Google Play Music dalam beberapa bulan akan datang.

Ini dilakukan untuk membawa pengguna ke platform YouTube Music yang dirilis November lalu. Rencananya, YouTube Music akan mula menggantikan Google Play Music pada Disember 2020.

Pengguna perkhidmatan Google Play Music dapat memindahkan semua senarai lagu mereka ke YouTube Music. Proses pemindahan dapat dilakukan melalui perkhidmatan Google TakeOut. Sejumlah perubahan juga akan dibuat ke Google Play Store dan Music Manager dalam beberapa bulan mendatang.

Mulai September 2020, pengguna Google Play Music  di New Zealand dan Afrika Selatan tidak dapat untuk streaming muzik. Diikuti oleh pengguna lain secara global pada bulan Oktober.

Selepas Disember 2020, library di Google Play Music  tidak lagi tersedia. Pengguna juga dialu-alukan sekiranya mereka ingin menghapus semua maklumat yang tersimpan di perkhidmatan. Mulai Ogos ini, pengguna Google Play Music tidak lagi dapat membeli dan memesan (pra-pesanan) muzik, serta memuat naik dan memuat turun lagu melalui Music Manager.

Seperti yang dilaporkan oleh The Verge, YouTube Music adalah perkhidmatan streaming muzik yang serupa dengan Spotify. Perkhidmatan ini belum genap setahun dilancarkan.

Sama seperti Spotify, YouTube Music juga dapat diakses secara percuma selagi pengguna juga ingin mendengarkan iklan yang disiarkan. Atau, ia juga dapat diakses tanpa iklan dengan melanggan.

Perbezaannya dengan Spotify, YouTube Music bukan sahaja menyediakan audio tetapi juga video. Pengguna boleh beralih dari audio ke video atau sebaliknya, walaupun lagu dimainkan.


Instagram Kini Ada Fungsi ‘Reels’ Seakan TikTok!

Instagram yang kini dimiliki oleh Facebook telah melancarkan fungsi terbaharu mereka yang dikenali sebagai Reels. Menariknya mengenai fungsi ini, ianya dikhabarkan mempunyai kelebihan yang hampir sama dengan aplikasi TikTok.

Fungsi Reels ini membenarkan pengguna untuk merakam 15 saat video bersama audio suara dan membenarkan pengguna untuk menambah mana-mana kesan khas. Pengguna juga boleh berkongsi Reels ini bersama pengguna lain di Instagram menerusi ruangan Reels di ‘Explore’ mahupun di Insta-story sebelum ianya hilang selepas 24 jam dimuantnaik.

Difahamkan, fungsi ini telah dicuba oleh Instagram di Brazil sejak November manakala Perancis, Jerman dan India pada awal Julai lalu. Dalam perkembangan lain, terdapat laporan yang mengatakan bahawa Instagram telah membayar ‘Influencer’ TikTok untuk mencuba Reels sekaligus memberi saingan terhadap aplikasi tersebut.


Dah Macam Dekat “Overseas”, Jom Lihat 10 Lokasi Menarik Di Perlis

Negeri Perlis atau lebih dikenali dengan gelaran Perlis Indera Kayangan adalah negeri terkecil di Malaysia. Perlis yang terletak di bahagian utara pantai barat Semenanjung Malaysia dan mempunyai Wilayah Satun dan Songkhla Thailand di sempadan utara. Anda ingin mengatakan Perlis tiada tempat-tempat yang ‘awesome’? Jawapannya tentulah tidak! Perlis mempunyai banyak tempat-tempat yang boleh anda melawat apabila tiba di sana. Murai My shortlist tempat-tempat best untuk anda. Scroll sampai habis okay!

Lebuhraya Chuping -Padang Besar yang dahulunya dikenali sebagai ladang tebu. Kini kawasan ini telah digantikan dengan tanaman getah dan kenaf. Ianya menjadi kawasan popular untuk anda mengambil gambar dan video. Bukan itu sahaja, ia juga sesuai untuk aktiviti memerhati burung dan mencerap bintang.

Taman Ular dan Reptilia terletak di Kangar. Terdapat lebih 150 ekor ular daripada 34 spesies di taman ini, dengan 25 spesies ular tempatan dan sembilan spesies luar negara seperti ular Sawa dan ular Kapak.

Kini, Taman Ular dan Reptilia mempunyai tarikan baru iaitu ladang bunga matahari. Anda tidak perlu lagi ke luar negara untuk merasai suasana di dalam ladang bunga matahari. Boleh feeling overseas kat situ.

Empangan Tasik Timah Tasoh adalah empangan yang utama bagi negeri Perlis. Tasik buatan ini menjadi pilihan ramai kerana keindahan panoramanya yang cantik dan membuatkan orang ramai terpukau. Tasik ini sentiasa menjadi lokasi pilihan untuk bergambar dan mengambil video.

Tasik ini bukan sahaja menjadi bagi yang suka bergambar, malah menjadi sumber hasil kepada nelayan darat untuk mencari rezeki dan aktiviti memancing.

Tak lengkap rasanya jika anda datang ke Perlis tetapi tak singgah di Padang Besar. Padang Besar merupakan syurga membeli-belah bukan sahaja bagi rakyat Perlis malah seluruh rakyat Malaysia kerana lokasinya yang bebas cukai di antara sempadan Malaysia-Thailand. Anda bukan sahaja dapat ‘shopping sakan’ di sini, malah anda boleh mencuba makanan-makanan yang unik.

Masjid Al Hussain atau lebih dikenali sebagai Masjid Terapung merupakan sebuah binaan masjid yang dibina berhampiran Jeti Kuala Perlis. Masjid ini dibina di tepi pantai Kuala Perlis menghadap laut Selat Melaka. Pemandangannya sangat indah untuk dinikmati lebih-lebih lagi apabila tibanya waktu senja. Masjid ini juga boleh dilawati oleh orang bukan Islam dan tidak terhad kepada orang Islam sahaja.

Kuala Perlis adalah bandar kedua terbesar dan merupakan pelabuhan utama di Perlis. Kuala Perlis terkenal sebagai pintu masuk untuk ke Langkawi selain Kuala Kedah, Kedah. Anda boleh menikmati keindahan pemandangan pesisir pantai serta perkampungan nelayan. Antara aktiviti tahunan yang selalu diadakan di sini adalah Pesta Air Kuala Perlis.

Gua Kelam ialah salah satu daripada gua batu kapur yang tertua di Malaysia, sepanjang 370 meter berdekatan sebuah pekan kecil yang dipanggil Kaki Bukit. Ia terletak kira-kira 33km di utara Kangar.

Anda dapat merasai pengalaman gua melalui jalan kayu yang disediakan. Anda masih dapat menemui sisa perlombongan bijih timah yang masih ada di dalam gua.

Bukit Merbok adalah antara bukit yang terkenal  di Perlis bagi ‘kaki hiking’ yang ingin menjelajahi gua batu kapur pengalaman climbing yang mencabar. Anda akan merasai pengalaman melalui ladang buluh madu yang luas sebelum memulakan foothill.

Tasik Melati ini memperoleh namanya dari bunga Jasmine yang harum. Tasik Melati ini mempunyai pelbagai kemudahan seperti tempat letak kenderaan yang luas, trek joging dan laluan konkrit di seluruh tasik untuk memudahkan pengunjung.Lebih menarik lagi, anda tidak perlu mengenakan sebarang bayaran untuk memasuki tasik ini.

Wang Kelian terletak di bahagian utara Perlis. Wang Kelian  terletak di kaki Banjaran Nakawan dan dikelilingi oleh bukit-bukit dan sangkapan batu kapur. Puncak Wang Kelian menjadi pilihan para pendaki kerana keindahan panoramanya pada waktu senja dan matahari terbit.

Jadi bagaimana? Anda sudah rasa tak sabar untuk ke Perlis? Murai MY juga dah mula merancang untuk ke sana. Jom ke Perlis!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kerana Ajay Devgn, Kajol Sempat Bermusuh Dengan Bapa Sendiri

Kajol menyambut ulang tahun ke-46 pada hari Rabu, 5 Ogos 2020. Salah satu perkara yang menarik perhatian adalah ucapan dari suaminya, Ajay Devgn, yang memuat naik gambar kemesraan mereka berdua.

A post shared by Ajay Devgn (@ajaydevgn)

Hubungan Kajol dan Ajay Devgn bermula dengan hal-hal yang kurang baik kerana mereka mempunyai latar belakang yang berbeza. Sebenarnya Kajol seorang yang ceria manakala Ajay pula pendiam. Mereka pertama kali bertemu di lokasi penggambaran filem Hulchul pada tahun 1995 dan Kajol mendakwa bahawa dia pernah berbicara tentang Ajay di belakang.

“Kami bertemu 25 tahun yang lalu, di lokasi penggambaran Hulchul. Saya sudah bersedia untuk penggambaran dan bertanya, ‘Di mana hero saya?’. Seseorang menunjukkannya dan dia duduk di sudut. Jadi 10 minit sebelum saya berjumpa dengannya, saya mengeluh tentangnya! Tetapi akhirnya kami bertemu dan menjadi kawan, ”kata Kajol kepada Hindustan Times.

Empat tahun percintaan, pasangan Bollywood akhirnya memutuskan untuk melangsungkan perkahwinan secara sederhana. Mereka berkahwin pada 24 Februari 1999 di rumahnya. Namun, bapa Kajol nampaknya marah terhadap perkahwinan itu dan dia tidak bercakap selama empat hari. Ini kerana bapanya mahu Kajol tetap memfokuskan kerjaya dan bukannya berkahwin.

“Ibu bapanya datang, tetapi ayah saya tidak bercakap dengan saya selama 4 hari. Dia mahu saya fokus pada karier saya, tetapi saya sangat ingin berkahwin dan akhirnya Ajay datang. Kami tidak ada pertunangan. Kami hanya tahu mahu menghabiskan hidup kami bersama, ”kata Kajol.

Kajol dan Ajay mengekalkan kehidupan rumah tangga yang harmoni hingga ke hari ini. Sebenarnya, jarang sekali kita mendengar khabar angin mengenai mereka berdua. Kajol juga kini aktif di Instagram sambil mengucapkan terima kasih kepada saudara-mara yang mengucapkan selamat ulang tahun.


Teringin? Ini Resipi Kek Coklat Sama Dalam Animasi Mr Bean

Jika anda pernah menonton animasi terkenal, Mr Bean The Animated Series pastinya anda akan teringat pada beberapa buah episod yang memperlihatkan Mr Bean menunjukkan kek coklat yang digemarinya.

classic chocolate cake with chocolate ganache 🍫 (inspired by mr bean chocolate cake) pic.twitter.com/LznEkkY7It

Malah watak ini juga pernah membawa kek berkenaan ketika berkelah di lapangan. Sekiranya anda teringin untuk merasai kek coklat tersebut, anda kini boleh mencubanya sendiri di rumah selepas resipi berkenaan tular di media sosial seperti yang dikongsi oleh @nahlahrsl di laman Twitter.

Kongsi netizen tersebut, menurutnya kek itu dihasilkan secara tidak sengaja dan siapa sangka rasanya juga begitu sedap! Rata-rata pengguna yang lain turut teruja untuk mencuba resipi tersebut selain memujinya atas penghasilan kek tersebut.


Buat Majlis Sambutan Hari Raya Haji, Amir Khan Disebut Langgar Peraturan

Atlet tinju terkenal India, Amir Khan baru sahaja mengadakan majlis perayaan Hari Raya Haji di belakang rumahnya di Manchester, England.

Amir juga sempat memuat naik gambar dirinya dan keluarganya di Instagram ketika meraikan acara tersebut. Mereka memakai pakaian tradisi sedondon.

A post shared by Amir Khan (@amirkingkhan)

Namun, tanpa diduga kerana meraikan sambutan Aidil Adha, Amir Khan terpaksa berurusan dengan pihak polis. Sebabnya, dia dituduh melanggar peraturan lockdown di mana dia tinggal.

Menurut laporan dari Mirror, terdapat peraturan lockdown yang telah dilaksanakan di Manchester sejak Mac lalu. Orang ramai dilarang berjumpa dengan saudara-mara atau jiran mereka, kecuali mereka mempunyai pakaian khas yang mematuhi peraturan support bubble.

Atas perbuatan ini, jika Amir Khan didapati bersalah dia akan didenda 100 paun sterling atau sekitar RM550.

Sementara itu, peraturan lockdown yang berlaku menimbulkan kontroversi kerana dianggap menghalang umat Islam di negara ini daripada menyambut tradisi Hari Raya Haji.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Petua Pilih Daun Limau Purut Untuk Elak Pahit Dalam Masakan

Memasak menggunakan daun limau purut tidak asing lagi bagi rakyat Malaysia. Aroma yang terhasil daripada daun limau purut amat sesuai digunakan dalam masakan tomyam, paprik, rendang, masakan berasaskan thai, kerabu dan ada juga yang meletakkan hirisan daun limau purut dalam bihun goreng.

Menurut perkongsian Nasrah Zamzam di halaman Facebooknya, daun limau purut mempunyai beberapa bentuk dan ini adalah cara untuk memastikan daun limau purut agar tidak menghasilkan rasa pahit dalam masakan.

Pasti ramai yang tidak tahu bahawa daun limau purut mempunyai pelbagai bentuk dan jenis. Ada daun limau purut yang jenis besar dan ada yang mempunyai saiz kecil. Bagi mengelakkan rasa pahit dalam masakan, pilihlah daun yang berbentuk angka lapan dan elakkan daun berbentuk lebar.

Selain pemilihan bentuk daun, amatlah digalakkan untuk anda membuang urat tengah daun sebelum meletakkan dalam masakan. Urat daun ini bukan sahaja menggangu masakan anda, malah ianya akan memberikan rasa yang pahit dalam masakan.

Bagi yang sukakan aroma daun limau purut, anda boleh memasukkan daun limau purut pada minit terakhir masakan anda. Ini juga merupakan petua untuk mengelakkan daun dimasak dalam tempoh yang lama dan rasa pahit keluar dari daun limau purut.

Untuk anda yang rasa terganggu dengan kehadiran daun limau purut dalam masakan, tetapi dalam masa yang sama mahukan aromanya, anda boleh mencuba memotongnya dengan saiz yang agak nipis dan kecil. Pastikan membuang dulu urat tengah, kemudian masukan dalam masakan, pasti anda boleh memakannya tanpa ada rasa gangguan.

Jadi untuk anda yang suka akan aroma daun limau purut, boleh cuba petua di atas untuk mengelakkan masakan anda menjadi pahit.


Hadiah Hari Lahir Awal! Scha Al-Yahya Kini Hamil Empat Bulan

Tahun 2020 menyaksikan ramai selebriti tanah air berkongsi khabar berita apabila bakal menimang cahaya. Ada yang buat pertama kali bergelar ibu-bapa dan tidak kurang juga yang menambah cahaya mata.

Ini termasuklah perkhabaran yang dikongsi oleh pasangan selebriti popular,Awal Ashaari dan Scha Al-Yahya yang mengumumkan mereka bakal menimang cahaya mata kedua tidak lama lagi. Menerusi perkongsian di laman Instagram malam tadi,difahamkan Scha kini sedang hamil empat bulan.

A post shared by Awal Ashaari ® (@awalashaari)

Dalam video itu, kelihatan anak sulung mereka Lara Alana memegang alat ujian kehamilan sekaligus berkongsi khabar berita tersebut. Menurut Awal, kehamilan isterinya itu merupakan hadiah hari lahirnya yang cukup bermakna dan meluahkan rasa syukur di atas kurniaan rezeki.

“Alhamdulillah, tiada apa yang lebih menggembirakan di hari lahir saya hari ini apabila akhirnya dapat berkongsi berita gembira ini dengan anda semua.

“Insya-Allah, kami akan menimang anak kedua tidak lama lagi. Kandungan Scha baru memasuki bulan keempat, trimester kedua,” tulisnya.

Rata-rata pengikut membanjiri ruangan komen posting tersebut dengan ucapan tahniah selain mendoakan agar proses kehamilan Scha berjalan lancar serta bayi di dalam kandungan berada dalam keadaan sihat.


“Berat Untuk Saya” – Tomok Umum Tutup Operasi Arriandra

Sebelum ini, peminat sedia maklum bahawa penyanyi Tomok mempunyai beberapa rangkaian perniagaan termasuklah mengusahakan perniagaan tudung jenama Arriandra bersama isteri tercinta.

Terima kasih semua.. Jaga diri ye.. Insyaalah bertemu lg . #Repost @ayu_abas • • • • • • Memang sukar untuk melepaskan…setelah hampir 5 tahun bertahan…kami terpaksa akur…itulah asam garam dalam perniagaan….tapi ini tak bermakna dibu patah semangat…..😭 . . InsyaAllah dibu akan menjadikan ianya pengalaman untuk memulakan sesuatu yang baru…..

A post shared by  Arriandra Official (@arriandra) on Aug 6, 2020 at 10:56am PDT

Malah, jenama tersebut merupakan antara perniagaan Tomok atau nama sebenarnya Shah Indrawan bin Ismail yang terawal. Namun, selepas lima tahun bertapak Tomok telah mengumumkan satu berita sedih yang mana dia terpaksa menutup operasi perniagaannya itu.

Dalam posting yang dimuatnaik Tomok di laman Instagram nya, dia akui berasa sedih dan berat hati membuat keputusan demikian kerana tidak lagi mampu meneruskan Arriandra.

Di kesempatan itu, Tomok mengucapkan terima kasih buat semua pelanggan dan peminat yang menyokong perniagaan mereka selama ini, selain turut mengumumkan bakal mengadakan jualan murah bagi menghabiskan stok tudung yang ada. Selain Arriandra, Tomok turut memiliki francais minuman jenama Chatime di Aeon Mall Shah Alam dan Street Churros di Seremban 2.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jurulatih Peribadi Dedah Foto Tubuh Berotot Gong Yoo. Peminat Terkejut?

Gong Yoo merupakan salah satu pelakon Korea yang masih digilai ramai peminat walaupun sudah berusia. Murai MY difahamkan pelakon itu, yang kini berada di bawah agensi Pengurusan SOOP, lebih suka membincangkan hal kerjayanya.

Awal bulan ini, Allure Korea mengeluarkan video terbaru untuk segmen Allure Fit. Mereka kebiasaannya memperlihatkan rutin kesihatan selebriti terkenal Korea, termasuk atlet. Seorang jurulatih peribadi yang melatih Gong Yoo di gym kemudian mendedahkan cara pelakon itu untuk menjaga tubuhnya agar tetap fit. Tanpa di duga, jurulatih peribadi itu mendedahkan gambar abs Gong Yoo. Seperti apa? Mari lihat foto di bawah!

Dalam episod terbaru Allure Fit, jurulatih peribadi itu membincangkan tabiat Gong Yoo ketika bersenam. Dia kagum dengan penampilan fizikal pelakon itu, yang hampir sempurna. Tidak hairanlah, bintang drama Goblin itu digemari ramai orang.

Selama ini, Gong Yoo jarang menunjukkan bahagian tubuhnya dalam drama atau filem yang dibintanginya. Sehinggakan tidak ramai yang tahu bentuk tubuh badan Gong Yo yang sebenar. Namun, jurulatih peribadi yang telah melatih Gong Yoo telah menunjukkannya kepada orang ramai.

Kemudian, Allure Fit memaparkan sejumlah foto Gong Yoo ketika berada di gym dengan jurulatih peribadi. Siap ada perut six-pack ok!

A post shared by Gong Yoo 공유 (@gongyooactor1079)

Sementara itu, Gong Yoo baru-baru ini disahkan akan membintangi siri Netflix terbaru berjudul Squid Game. Siri ini mengenai sekumpulan orang yang mengambil bahagian dalam permainan survival misteri dengan hadiah 45.6 bilion won melalui telefon. Mesti ramai tak sabar nak tengok kemunculan terbaru Gong Yo kan? Sama-sama kita nantikan!


2 Hari Tergantung, Aktor Kacak Bollywood Sameer Sharma Ditemui Mati Bunuh Diri

Sekali lagi berita sedih datangnya dari industri hiburan di India. Aktor dan model kacak Sameer Sharma ditemui dalam keadaan sangat memilukan. Pelakon berusia 44 tahun itu tergantung di dapur apartmennya di Malad, Mumbai, India pada hari Rabu (5/8/2020).

Mayat Sameer dijumpai oleh penjaga bangunan yang mengintip melalui tingkap dapur. Dia memberitahu pegawai kompleks tersebut dan kemudian melaporkan kejadian itu kepada polis.

Pelakon “Kahaani Ghar Ghar Ki” terus dikejarkan ke Hospital. Tetapi doktor mengatakan bahawa dia sudah mati.

Dinyatakan bahawa kematian Sameer Sharma adalah bunuh diri. Namun, sehingga kini polis masih menyiasat kes tersebut.

“Kami tidak menemui nota bunuh diri di tempat itu. Nampaknya ini adalah kes bunuh diri, “kata pemeriksa kanan balai polis Malad, George Fernandes, seperti yang dilaporkan oleh The Times Of India.

Maklumat lain adalah, ada yang mendakwa bahawa Sameer Sharma telah tergantung selama dua hari.

Kejadian sudah dicurigai setelah pelakon dan model ini tinggal bersendirian di sebuah apartmen yang telah disewa sejak Februari 2020. Polis juga telah berusaha untuk menghubungi keluarga Sameer Sharma. Sameer Sharma adalah salah satu pelakon terkenal di Bollywood. Dia memulakan karier lakonannya pada tahun 2004 melalui siri Kahaani Ghar Ghar Kii, di mana dia telah memainkan 15 judul siri televisyen.

Selain itu, pelakon kelahiran Delhi ini juga pernah membintangi dua filem iaitu Hasee To Phasee dan Ittefaq.

Kematian Sameer Sharma menambah senarai panjang bintang India yang telah mati dengan ngeri. Sebelumnya ada Sushant Singh Rajput yang juga membunuh diri dengan menggantungkan badannya dari siling kipas bilik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hafiz Zainal Dedah 3 Kali Mencuba Sertai Big Stage

Siapa sangka, Dr Hafiz Zainal atau lebih dikenali sebagai Hafiz Zainal sebenarnya telah mencuba nasib sebanyak tiga kali bagi menyertai rancangan realiti Big Stage.

A post shared by Hafiz Zainal (@drhafizzainal)

Biarpun tidak berjaya untuk kali pertama dan kedua, akhirnya dia mampu menarik nafas lega apabila terpilih sebagai salah seorang dari 12 peserta Big Stage 2020. Jelasnya, dia enggan berputus asa meskipun pernah gagal sebelum ini kerana nyanyian adalah minatnya selama ini.

“Sebenarnya saya dah cuba audition Big Stage sebanyak 3 kali bermula dari musim pertama. Alhamdulillah rezeki saya pada musim ketiga.Menyanyi itu adalah darah daging saya. Sebelum ini saya pernah keluarkan beberapa single tapi saya rasa kurang dapat sambutan.

Meskipun pernah sertai beberapa program realiti lain, saya rasa Big Stage ini seperti batu lonjatan dan satu lagi platform untuk saya buktikan diri saya layak mewarnai industri muzik” katanya kepada Murai.my

Walaupun mempunyai karier tetap sebagai doktor gigi namun bagi Hafiz, dia sama sekali tidak akan menamatkan mana-mana kerjayanya kerana menganggap ianya saling melengkapi.

“Saya faham secara tak langsung dua karier ini seperti melengkapi antara satu sama lain dan sedikit sebanyak memberikan keunikan saya berbanding peserta lain” tambahnya lagi.

Hafiz Zainal ditemui Murai.my di Sidang Media pengumuman 12 peserta Big Stage 2020 baru-baru ini. Big Stage musim ketiga ini akan bermula pada 16 Ogos 2020 disiarkan secara langsung dari Pusat Konvensyen Antarabangsa Putrajaya (PICC) jam 9 malam di saluran Astro Ria HD (104) dan Astro Ria (124).


Jom Lihat Apa Yang Menarik Dengan Komputer Riba HP ENVY Terbaharu

HP Inc. Malaysia melancarkan penambahan terbarunya pada portfolio HP ENVY; iaitu HP ENVY 13, HP ENVY 15 dan HP ENVY x360. Tambahan terbaru pada HP Create Ecosystem ini direka untuk pencipta yang berada di mana sahaja bagi menerokai segala kemungkinan dalam usaha memberi nafas kepada inspirasi mereka.

HP sentiasa berusaha untuk menyesuaikan diri dengan tuntutan pengguna yang sentiasa berubah di samping menginginkan peranti yang dapat digunakan untuk bekerja dan bermain.

Pada masa lalu, pencipta harus memilih peranti yang berkuasa tinggi untuk konsep -konsep yang kompleks, atau PC ringan yang boleh dibawa bersama untuk individu yang sentiasa bergerak. Kini, HP mendorong batasan kejuruteraan dan produktiviti kreatif agar setiap orang berpeluang untuk menzahirkan idea mereka ke dunia tanpa mengira identiti atau lokasi untuk mencapai apa yang dianggap mustahil sebelum ini.

Pencipta hari ini berhak menggunakan peranti yang dapat menghidupkan idea mereka secepat trend terkini yang datang dan pergi, tanpa merisaukan tentang bila atau di mana mereka berada.

Dengan laptop dari portfolio ENVY baru, pengguna boleh segera mencipta dengan Microsoft Office Home dan Student 2019 bernilai RM529 yang telah dimuatkan secara percuma. Perlindungan Kerosakan Tidak Sengaja (Accidental Damage Protection) juga ditawarkan selama 2 tahun jikalau kemalangan kecil terjadi untuk ketenangan minda pencipta atas peranti serta karya seni anda. Dengan keutamaan pada kuasa, kelajuan, dan mobiliti, tiada pilihan lain yang setanding dengan komputer riba HP Envy.

Reka bentuk: Reka bentuknya menggabungkan bezel ultra tipis dengan papan kekunci dari tepi ke tepi memaksimumkan kawasan paparan dan papan kekunci. Casis logam yang ringan menawarkan rasa ketukangan yang tinggi dalam casis sudutan logam yang dibina untuk bertahan lama.

Tersedia di semua peranti HP ENVY baharu tahun ini adalah papan kekunci semua dalam satu, yang merangkumi butang yang mudah diakses untuk kuasa, pengatup kamera, mikrofon bisu, pengimbas cap jari, dan HP Command Center.

Cipta: Sebuah peranti hebat yang direka dengan teliti untuk pencipta masa kini – HP Envy 13 dibuat untuk mencipta semasa dalam perjalanan, pada bila-bila masa, dan di mana sahaja.

Ciri-ciri privasi lanjutan tersedia dengan sentuhan butang, agar pencipta dapat menyimpan idea mereka sehingga ia sedia untuk dikongsi bersama. Butang bisu mikrofon khusus dan pengatup kamera yang tidak dapat digodam mengekalkan ketenangan minda semasa bekerjasama dalam kumpulan.

Paparan 4-sisi, micro-edge memastikan terdapat lebih banyak ruang untuk mencipta agar idea dapat diterokai tanpa had. Bagi profesional yang sentiasa bergerak, PC yang anggun dan ringan ini boleh dibawa dari bilik ke bilik atau berkembara di jalanan dengan mudah.
Audio Envy 13 dibawa ke tahap berikutnya dengan pengalaman bunyi yang kaya serta terperinci dari pembesar suara HP Dual, HP Audio Boost dan penyesuaian khas oleh pakar di Bang & Olufsen.

Windows Ink – mendorong kandungan, idea serta gambar secara semula jadi dengan pengkomputeran berasaskan pen digital. Catatkan nota dengan lancar di Office atau gunakan satu rangkaian aplikasi – Envy 13 memastikan semua idea diberi peluang untuk menyerlah.

Prestasi: HP Command Center mengembalikan kawalan kepada pengguna ke atas karya mereka dengan membenarkan tetapan disesuaikan mengikut prestasi yang anda perlukan.
Dengan Intel® Core ™ Gen ke-10 yang kuat serta memori yang mencukupi, visi kreatif dapat dihidupkan dengan lebih cepat daripada sebelumnya.

HP Fast Charge membawa Envy 13 dari 0 hingga 50% caj dalam tempoh lebih kurang 30 minit. Express VPN menyembunyikan alamat IP dan menyulitkan data rangkaian bagi mengurangkan ancaman godam walaupun semasa menggunakan Wi-Fi awam. HP BIOS Protection memeriksa BIOS PC anda dan memulihkan diri sendiri secara automatik demi ketenangan minda anda.

Reka bentuk: Reka bentuk minimalis jelas terserlah pada keseluruhan peranti anggun ini, dengan casis aluminium yang canggih serta reka bentuk potongan berlian. Ia juga merupakan ENVY yang pertama dengan lapisan kaca di atas pad sentuh untuk pengalaman sentuhan halus.

Tersedia di semua peranti HP ENVY baru tahun ini adalah papan kekunci semua dalam satu; merangkumi butang yang mudah diakses untuk kuasa, pengatup kamera, mikrofon bisu, pengimbas cap jari, dan HP Command Center.

Cipta: Pencipta menginginkan peranti dengan paparan yang menakjubkan, prestasi yang hebat – ENVY 15 yang baharu menawarkan kesemuanya dengan jangka hayat bateri yang panjang serta ketersambungan.

Karya digital mencapai tahap perincian dan realisme baharu dengan paparan sentuh Definisi Tinggi Penuh. Paparan sentuh membawa kecekapan aliran kerja ke tahap baharu untuk pengalaman yang responsif dan selesa.

HP QuickDrop – eksklusif untuk ENVY 15 yang baharu – memindahkan karya digital, dokumen, nota, laman web, alamat, dan banyak lagi di pelbagai peranti dengan lancar – PC, iPhone, Android, atau tablet.

Prestasi: Penerapan cepat, main semula serta multitugas yang lancar sangat mudah diacapi dengan pemproses Intel® Core ™ i7 Gen ke-10, sehingga NVIDIA® GeForce® GTX1660ti, dan sehingga 32GB Memori DDR4.

ENVY 15 adalah peranti HP ENVY pertama yang menawarkan kawalan terma kelas permainan – ruang wap dan dua kipas 12 volt. Berbanding dengan reka bentuk paip haba tradisional, penyelesaian ruang wap tersuai HP memberikan 33% lebih banyak kuasa pemproses untuk menangani beban kerja yang intensif.

Peranti ini juga dilengkapi HP Dynamic Power, yang membahagikan kuasa secara bijak antara CPU dan GPU; dan, sensor terma IR menyokong Kawalan Prestasi untuk memanfaatkan sepenuhnya kapasiti terma.

Penyimpanan dan penyambungan yang sangat cepat dengan PCIe SSD sehingga 2 TB dan RAID 0 (2xSSD), pemindahan fail 3x lebih pantas menyegerakan ketersambungan dengan Wi-Fi 6 berbanding Wi-Fi 5, dan Bluetooth 5.

Berkarya pada bila-bila masa dan di mana sahaja apabila ilham tiba dengan jangka hayat bateri sehingga 16.5 jam – dan caj peranti dengan pantas menggunakan HP Fast Charge yang memberikan caj 50% dalam masa 45 minit.

Reka bentuk: Dengan penampilan kemas di bahagian belakang dan profil sudutan di sisi, HP Envy x360 13 mempamerkan hasil seni yang elegan dan halus.

Cipta: Paparan tepi mikro FHD yang bertenaga dan menghidupkan idea dengan tepat dengan bezel ultra-nipis dan hampir tidak kelihatan dalam reka bentuk yang cantik serta cekap.

Dengan engsel 360 darjah yang boleh disesuaikan mengikut keperluan yang berbeza, pencipta dapat bekerja dalam posisi komputer riba, posisi terbalik, mod khemah, atau membalikkan papan kekunci untuk menggunakannya sebagai tablet.

Prestasi: Pemproses AMD Siri Ryzen dengan Grafik Radeon, storan SSD PCIe 1TB dan HP Command Center, PC ini memberikan prestasi bagi memenuhi sebarang keperluan kreatif.
Peranti ini juga dilengkapi HP Command Center, yang membolehkan pengguna untuk menyesuaikan prestasi PC, kelajuan serta kebisingan kipas, dan suhu luaran dengan hanya menekan sebuah butang.

Berkarya di mana sahaja dengan jangka hayat bateri yang panjang – dan caj peranti dengan pantas menggunakan HP Fast Charge yang memberikan caj 50% dalam masa lebih kurang 30 minit.

HP ENVY 13 kini dijual dengan harga permulaan bernilai RM4,399.00.
HP ENVY 15 kini dijual dengan harga permulaan bernilai RM5,799.00
HP ENVY x360 akan tersedia bermula dari bulan September dengan harga permulaan bernilai RM3,799.00.

Untuk maklumat lanjut, klik pautan ini.  Untuk membeli peranti ENVY, lawati kedai HP atas talian, atau dapatkannya di wakil penjual sah HP, Lazada and Shopee.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bahaya! 5 Peralatan Dapur Ini Bertoksin Dan Membahayakan Kesihatan

Peralatan dapur seperti kuali, sudip, periuk dan sebagainya adalah alatan wajib yang perlu ada di dapur anda. Tidak kira diperbuat daripada bahan apa pun, pastinya peralatan ini ada kesannya kepada kita semua.

Menurut halaman Rasa, berikut merupakan senarai peralatan dapur yang bertoksin dan akan membahayakan pengguna.

Peralatan dapur yang diperbuat daripada keluli tahan karat ataupun dikenali sebagai stainless steel selamat digunakan sekiranya masih dalam keadaan elok dan tidak bercalar. Tetapi sekiranya bercalar, bahan ini akan membebaskan mineral seperti besi, kromium dan nikel dalam makanan yang akan menjejaskan kesihatan tubuh pada masa akan datang.

Menurut halaman Rasa, bahan saduran yang digunakan bagi peralatan dapur yang dikategorikan sebagai tidak melekat juga amat bahaya kepada pengguna. Bahan yang dikenali sebagai ‘perfluorooctanic‘ ini akan terkumpul dalam badan dan membahayakan kesihatan.

Semua sedia maklum bahaya peralatan dapur yang diperbuat daripada plastik tidak tahan haba dan akan mencair jika terkena haba yang terlalu tinggi. Peralatan dari plastik akan mengeluarkan bahan dan gas yang membahayakan makanan anda.

Peralatan dapur yang diperbuat daripada kuprum ini biasanya terhasil daripada campuran logam dan juga nikel. Apa yang dinyatakan di halaman Rasa, kedua-dua bahan asas ini akan membebaskan toksin dan akan meresap ke dalam bahan makanan.

Peralatan dapur daripada aluminium sering dijual dalam harga yang murah dan mampu dimiliki. Tetapi perlu untuk anda tahu bahawa bahan makanan yang berasid akan menyebabkan alumunium akan bercampur sekaligus membahayakan kesihatan anda.

Jadi untuk anda yang mahu membeli barang dapur, perlu untuk anda mengetahui bahan asas pembuatan barang ini. Mungkin kesannya bukan sekarang, tetapi pada masa akan datang.


12,000 Kali Kegels Dalam Masa 28 Minit? Mesin Ini Boleh Lakukan!

Ultra Femme 360 dan Emsella merupakan kombinasi rawatan yang sempurna dan memberikan hasil yang maksimum. Ultra Femme 360 berfungsi hand-in-hand dengan Emsella untuk memberikan rawatan bagi masalah kesihatan intim yang dialami wanita akibat penuaan, menopaus, dan bersalin.

Prosedur Ultra Femme 360 memenuhi standard keselamatan yang ketat. Sistem Kawalan Aliran Tenaga yang terbina menyediakan pemanasan yang sekata semasa terapi. Bagi anda, pesakit, ini bermaksud rawatan typical  yang biasanya tanpa ketidakselesaan, manakala jumlah tenaga yang optimum mencapai tisu sasaran.

Pemanasan pada suhu yang lebih rendah berbanding  laser ablatif menurunkan risiko jangkitan atau pembuangan.  Ultra Femme 360 adalah prosedur bukan pembedahan untuk merawat kesihatan intim wanita, termasuk pembentukan semula labial (labia rejuvenation) dan pengetatan faraj dengan satu peranti untuk memulihkan kolagen dan elastin.

Ia menggunakan proses semulajadi tubuh badan untuk merangsang penghasilan kolagen untuk memulihkan dan meremajakan vagina dan vulva untuk lebih muda dan yang diinginkan.

Tidak akan berlaku ketidakselesaan semasa rawatan. Anda boleh meneruskan aktiviti normal selepas rawatan.

Emsella adalah satu-satunya rawatan yang tersedia yang mensasarkan seluruh kawasan pelvis wanita untuk rawatan incontinence. Ianya FDA- cleared untuk merawat ketiga-tiga jenis urinary incontinence (tekanan, desakan, dan campuran) pada wanita yang disebabkan kehamilan berganda atau kehamilan lebih dari satu fetus, selepas bersalin, faktor keturunan, dan penuaan.

Inovasi teknologi yang unik ini memanfaatkan kuasa teknologi HIFEM untuk memulihkan kawalan neuromuscular dengan rangsangan otot pelvis yang mendalam. Dengan satu sesi Emsella yang melakukan 12,000 kali Kegel dalam masa 28 minit, bukan sahaja untuk wanita mengalami urinary leakage, tetapi orgasme yang lebih kuat.

Ia adalah rawatan yang tidak menyakitkan, bukan rawatan yang memerlukan pembedahan dan hanya dijalankan pada setengah jam sahaja untuk satu sesi. Anda tidak perlu menanggalkan pakaian, hanya duduk, berpakaian lengkap, biarkan kerusi Emsella melakukan magic.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Black Water: ABYSS Buat Penonton Menjerit!

Black Water: ABYSS mula ditayangkan di seluruh pawagam sejak 8 Ogos lalu. Filem Black Water: ABYSS arahan Andrew Traucki merupakan sekuel bagi Black Water yang ditayangkan pada tahun 2007.

Mengenai filem, ingin kami gambarkan bahawa Black Water: ABYSS berjaya bermain dengan emosi setiap penonton yang menontonnya. Pujian juga harus diberi buat produksi kerana telah berjaya membawa penonton ‘masuk’ ke dalam filem yang penuh dengan unsur suspen dan mendebarkan dari permulaan sehingga pengakhiran filem.

Setiap watak memainkan peranan dengan baik sedikit sebanyak membantu jalan ceritanya yang tidak membosankan. Elemen seram yang ditonjolkan tidak memerlukan makhluk muka menyeramkan, cukuplah dengan seekor ‘makhluk’ yang berkaki empat mampu membuat penonton rasa jantung rasa nak meletup selagi filem belum tamat. Dan pada masa yang sama, penonton tidak akan dapat jangka siapa yang terkorban dan siapa yang masih terselamat.

Berbalik pada ulasan, filem ini menyelitkan sedikit konflik hubungan di antara mereka semasa masing-masing dalam keadaan kelam kabut untuk menyelamatkan diri dari makhluk berkaki empat tersebut.

Namun, secara keseluruhannya sekuel ini dilihat berjaya! Jika diberi pilihan adakah kami akan menonton sekuel seterusnya? Jawapannya mestilah ya! Hal ini kerana setiap sekuel mempunyai jalan ceritanya yang tersendiri.

Sebuah pasangan pencinta alam sekitar iaitu Eric dan Jennifer memujuk rakan-rakan mereka, Yolanda dan Viktor untuk meneroka sebuah gua yang tiada dalam peta di hutan Australia Utara.

Apabila ribut tropika melanda, mereka memasuki ke dalam gua tersebut dengan “harapan” bahawa mereka akan selamat. Malangnya, ketika gua mulai banjir, ketegangan semakin meningkat apabila mereka terperangkap di dalam gua tersebut.

Ribut yang berlaku telah membawa sekumpulan pemangsa yang lapar dan berbahaya. Ketika bahaya semakin memuncak, rahsia yang tersimpan lama telah terbongkar dan masing-masing harus bertukar semangat untuk kekal hidup.

Jangan lupa untuk tonton filem ini di pawagam yang berhampiran dan sentiasa patuhi SOP yang telah ditetapkan!


Bintang Filem Marsha Aruan Rasmi Peluk Agama Kristian

Bintang filem dari Indonesia Marsha Aruan menjadi perhatian dikalangan peminatnya. Ini gara-gara agama yang dianutinya kini telah didedahkan. Dia mengumumkan bahawa dia dibaptis sebagai Kristian pada hari Sabtu, 8 Ogos 2020.

Video yang dimuatnaik di Instagramnya itu menunjukkan Marsha Aruan di kolam bersama seorang wanita. Dia memakai gaun putih dan seluar hitam sambil memejamkan mata mendengar doa.

Sebenarnya sebelum ini, Marsha merupakan bekas kekasih anak Ahmad Dhani iaitu El Rumi.

Melalui akaun Instagram @updatemarsha, pelakon filem Dread Out itu mendedahkan bahawa pengalamannya dibaptis adalah hari yang istimewa. Setelah secara rasmi memeluk agama Kristian melalui pembaptisan.

A post shared by Marsha Aruan (@aruanmarsha)

Marsha Aruan berkongsi foto pembaptisan pada hari Ahad, 9 Ogos 2020. Dalam foto itu, artis berusia 23 tahun itu dilihat memakai semua pakaian putih dan berdoa di tengah kolam renang. Telah diketahui bahawa Marsha mengikuti prosedur pembaptisan Kristian.

“8.8.2020 adalah hari yang sangat istimewa. Saya bersyukur kepada Tuhan bahawa hari ini saya dilahirkan kembali dan diperbaharui dalam Yesus Kristus, ”katanya di Instagram.

Marsha bersedia untuk meninggalkan cara hidupnya yang lama dan menjadi lebih baik sesuai dengan ajaran dan rancangan Tuhan.

Elizabeth adalah nama pembaptisan Marsha Aruan yang berasal dari Alkitab. Di ruangan komen, ramai rakan artis mengucapkan tahniah kepada Marsha atas pembaptisan.

Telah diketahui bahawa Marsha Aruan dan El Rumi telah bercinta selama lima tahun walaupun mereka mempunyai agama yang berbeza sejak awal lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.